Miss EW -finalistit tuoreissa bikinikuvissa\nMiss EW on Henna Peltosen tuottama kauneuskilpailu, jossa vaalitaan luonnollista kauneutta.\nPandemian vuoksi varsinaista missikiertuetta ei tänä vuonna järjestetä. Sanna Voimanen\n09.06.2021 klo 13:52\nMiss EW -kauneuskilpailussa kauneuskirurgiset toimenpiteet, näkyvät tatuoinnit, jopa irtoripset, rakennekynnet ja hiustenpidennykset on kielletty. Kilpailun tarkoitus on tuoda nostalgiaa ja upeaa entisajan missikilpailujen tunnelmaa 2020-luvulle.\nMiss EW -kilpailun kuvauksissa Suomen luonnolla on perinteisesti oma, tärkeä roolinsa, ja tänä vuonna kilpailun finalistit kuvattiin Taidekeskus Purnussa Orivedellä historiallisissa puitteissa.\n– Tänä vuonna kisan pääteemana on kotimaisuus ja pääsemme tuomaan entistä enemmän esiin tärkeitä arvojamme. Haluamme haastaa myös muut tekemään hyviä tekoja! Ilahduta sinäkin villasukilla, leivonnaisilla tai kysymällä mitä kuuluu ja olemalla kanssaihmisille läsnä, missiemo Henna Peltonen kannustaa.\n– Missimme tulevat ilahduttamaan kesäkuun aikana myös maamme sotaveteraaneja. Lisäksi olemme mukana Miss EW 2019 perintöprinsessan Essi Tähkän perustamassa "Tuu Messiin" -kampanjassa, joka on kampanja kaikkea kiusaamista ja syrjäytymistä vastaan, Peltonen jatkaa.\nPandemian vuoksi varsinaista missikiertuetta ei tänä vuonna järjestetä.\nTässä ovat Miss EW 2021 -finalistit:\n1.\tMiili Inomaa, 20, Akaa\n2.\tY Nhi Luong, 22, Sipoo\n3.\tAssi Paananen, 21, Turku\n4.\tHenna Nousiainen, 25, Oulu\n5.\tSuvi Korhonen, 20, Helsinki\n6.\tVeera Honkanen, 19, Oulu\n7.\tSade Viitanen, 20, Turku\n8.\tEveliina Vahter, 21, Turku\n9.\tIda Toivanen, 24, Tampere\n10.\tMerimaaria Marttila, 22, Oulu\nÄänestä suosikkiasi alla!


Moottori 1.6 l, Bensiini Rek.nro HTZ-371\nTarkista ajoneuvon tiedot. Lähetä tekstiviesti AT HTZ371 numeroon 16258, saat ajoneuvon omistaja-/haltijatiedot sekä tekniset tiedot suoraan Trafin ajoneuvorekisteristä. Hinta 3,73 €/viesti. Lisätietoja »\n8.11.19 korjaamossa todetut viat: syyläri rikki, kampiakselin stefa vuotaa, kannentiiviste vaihdettava. Emme ala itse enää remontteja autolle tekemään. Auto on muuten hyväkuntoinen päältä ja sisältä ja suoraan päivittäisestä ajosta mennyt korjaamolle syyläriongelman takia. Upouusi pakoputki vaihdettu juuri lokakuussa ja akku vaihdettu keväällä.\nMyydään osiksi tai remontoitavaksi. Purettu hieman korjaamolla, joten haettava muuten kuin ajamalla. Kerromme mielellämme lisätietoja puhelimitse.\nAuto lähtee myöhemmin purkuun, jos kiinnostunutta ostajaa ei satu kohdalle. Jos innostuit, soita ja tarjoa.\nTeemu Eskola, Kempele\nCitroen Xsara 1.6, '05, 299 tkm\nCitroen Xsara 1.6, '04, 345 tkm\nCitroen Xsara 1.6, '05, 262 tkm\nCitroen Xsara 1.6, '03, 167 tkm\nCitroen Xsara 1.6, '03, 99 tkm\nCitroen Xsara 1.6, '05, 119 tkm\nHTZ-371, Nettiauto ID 10918478


Seksi erilaista kun "tehdään vauvaa"? | Keskustelu | Anna\nSeksi erilaista kun "tehdään vauvaa"?\nViestiketju osiossa 'Vauvahaaveet' , käynnistäjänä Ei-mamma, 08.07.2008.\nMinulla olisi teille vauvahaaveilijoille pitkään mietityttänyt kysymys, jota en oikein kehtaa kavereilta tai tuttavilta kysyä. Eli:\nMuuttuuko seksi erilaiseksi, kun ruvetaan "tekemään vauvaa"? Kun täältäkin saa lukea, kuinka miestä revitään makkariin, kun lämpötilat on kohdallaan ja kuukauden aika oikea, ja mietitään, missä asennoissa saattaisi parhaiten "tärpätä"?\nKun tavallaan, eikö seksiin kuulu semmoinen tietty spontaanius? Häviääkö se, kun aletaan yrittää vauvaa?\nItse olen lapseton kolmikymppinen, eikä ole (ainakaan vielä) biologinen kello kilahtanut, vaikka ihanan miehen kanssa olenkin parisuhteessa. Älkää kysykö, miksi tällaista mietin, ihan vaan uteliaisuuttani kai.\nMake love! Vierailija\nHyvä huomio! Olen itsekin ihmetellyt, miten tämä lapsen tekeminen on nykyään niin vaikeaa?(Toki on eri asia, jos on biologisia ongelmia) Katin kontit, lapsen tekeminen voi olla helppoa ja nautittavaa. Ehkäisy nurkkaan ja iloisin ja rentoutunein mielin rakastelemaan! Rakastelustakin kun on nykyään tehty stressaava suoritus...\nMake love!, 08.07.2008\nTuntuu olevan tietty ihmisryhmä jotka tekemällä tekevät lasta, mittailevat lämpöjä ja käyttävät ovulaatiotikkuja. Heillä seksistä kaiketi katoaa kaikki spontaanius ja hauskuus koska eivät voi kuvitella että lapsi tulisi ihan vaan harrastamalla seksiä kuten aina ennenkin. (Hassua että ensin käytetään vuosia ehkäisyä ihan siinä perinteisessä seksissä ettei tulisi raskaaksi mutta kun raskaaksi pitäisi tulla niin ei enää uskotakaan että sillä perinteisellä voisi tulla.) Ei raskaaksi tulemiseen tarvita noita lämpöjen mittailuja ja muita. Kunhan peitto heiluu makuuhuoneessa säännöllisesti ja stressiä on mahdollisimman vähän niin lapsi tulee kun on tullakseen.\nJa ennen kuin kukaan tuohtuu niin mainittakoon etten tässä nyt tarkoita niitä ihmisiä jotka vuoden yritettyään ovat hakeutuneet hoitoon ja joilla oikeasti raskaaksi tuleminen on vaikeaa.\nehkäpä noinkin Vierailija\nMeillä se kun jätettiin ehkäisy pois, antoi päinvastoin lisämaustetta makkariin. Oli aikas jännittävää peuhata kun tiesi että on mahdollista että juuri sillä kerralla saisi vauvelimme alkunsa.\nehkäpä noinkin, 08.07.2008\ntoisesta ketjusta Vierailija\nMeillä samoin: saatiin ehkä lisäpotkua vauvanteosta seksielämään, ja se onkin piristynyt huomattavasti aiemmasta. Lisäksi vauvanteko on tavallaan tuonut syyn siihen, että seksistä puhutaan enemmän/avoimemmin... Mun mielestä (ainakin toistaiseksi) projekti on parantanut meidän seksielämää!\nMutta ihan tosissaan puhuen, ei se lapsenteko meilläkään ole ollut helppoa, pitkän yrityksen jälkeen ei tulokasta ole kuulunut. On niitäkin päiviä, jolloin seksi on pakkopullaa... Mutta ihan vaan miehenkin takia yrittää keskittyä hommaan ja yleensä onnistuu nauttimaan itsekin.\ntoisesta ketjusta, 09.07.2008\nkolmannesta ketjusta Vierailija\nVaikka meillä tikutetaan ja joskus tarkistan aamulämmötkin niin kyllä on siitä stressisuoritukset kaukana.\nEhkä eka kierto oli sellaista "pakko-saada-mies-sänkyyn", mutta kun mieskin ihastui ajatukseen että voidaan saada yhteinen lapsi, on meillä lisääntynyt spontaani seksi todella paljon. Ennen rakasteltiin noin kerta viikkoon, nyt joka toinen tai kolmas päivä, välillä päivittäin.\nPoikkeustapauksena voisi mainita ne päivät, jolloin ovisplussa tulee tikkuun. Jos mies ei ole "sillä tuulella", en kerro hänelle mitään oviksesta, vaan kiusaan sen aikaa että lämpenee..ja samalla lämpee sitten itsekkin. Niinpä sekään ei tunnu mitenkään pakkopullalta.\nMeilläkin yritystä jonkun aikaa jo.\nkolmannesta ketjusta, 09.07.2008\nMeillä samoin: saatiin kans lisäpotkua vauvanteosta seksielämään - alussa.\nSitten 3-4 kuukauden päästä alkoi menkat tuntumaan pieniltä pettymyksiltä aina kun ne alkoi mutta vielä seksi sujui ja oli yhtä ihanaa kuin ennen. 2 vuoden päästä seksistä tuli pakko ja stressi, ja nyt 4,5 vuoden paikkeella seksi SUCKS. Ovulaatiotikut sun muut on heitetty nurkkaan aikoja sitten ja koeputkihedelmöityshoidoissa käydään. Vituttaa.\nmeillä näin, 09.07.2008\nMulla oli se käsitys, että raskaaksi tuloon menee nyt vähintään se vuosi. Kun jätin pillerit pois, ja oma hormonituotanto käynnistyi, oli hienoa olla taas "oma itsensä" ja se kyllä näkyi suoraan makarissa. Eli lapsenteko kyllä oli erilaista, aivan mahtavaa, johon liittyi vielä se ihana ajatus, että tästä voi syntyä meille yhteinen lapsi. Joskus melkein itketti ajatus siitä, kuinka rakas ja ihana oma mies on.\nRaskaus sit saikin alkunsa muutamassa kuukaudessa, ja ihan "vääränä" päivänä laskelmien mukaan. Vitsailin, että tyttöhän sieltä sit tulee, koska just sen kerran oisin muistanut loppuikäni iilman raskauttakin, ja eikös suuret rakastajat saa tyttölapsia. Ja niinhän siinä sit kävikin...\nKävi työstä Vierailija\nmeillä näin sanoi:\nNää fiilikset kuullostavat niiiin tutulta. Meillä kolmessa vuodessa neljä keskenmenoa, seksi oli ihan kamalaa puurtamista...\nOnneksi sitten saimme kuin saimmekin lapsen ja nyt harjoitellaan normaalia seksielämää.\nKävi työstä, 09.07.2008\nMeillä myös aluksi oli seksi ihanaa ja spontaania ja aateltiin, että entäpä jos nyt juuri tulisikin vaavi alulle. Nyt kymmenen kuukauden jälkeen seksi on melko lailla pakotettua, seksikerrat vähentyneet ja pitää oikein ajatella, että nyt saattaisi olla oikea aika mennä makkariin. Se pettymys menkkojen alettua on joka kerta niin suuri. Ollaan oltu ovistikuilla ja ilman. Miestä pitää todella houkutella makkariin ja vauvanteosta ei saisi olla seksin hetkellä viittaustakaan tai halut lopahtaa miehellä siihen, koska ei halua kalenterin tahtiin pupuilla.\nLapseton 32v. Vierailija\nIhan kuin minun näppikseltäni! Paitsi että me emme käy hoidoissa.\nAlkuun seksi oli hirveän jännää ja ihanaa, kun ehkäisy jätettiin neljä vuotta sitten pois. Kun raskautta ei vaan alkanut kuulua, seksistä tuli pikkuhiljaa ovulaatiotikkujen ja kalenterin mukaan tapahtuva, pakollinen suoritus. Huvitti tai ei, siemenet oli saatava sisään kun tikku niin sanoi. Raskauden yrittämällä yrittäminen jätettiin jo 2,5 vuotta sitten, mutta ajatus seksistä pakkopullana jäi jonnekin alitajuntaan. Nyt sitten yritetään jotenkin saada aivot ohjelmoitua ajattelemaan seksiä kivana asiana, ei lapsentekona. Ei ole helppoa\nLapseton 32v., 10.07.2008\nTätä lukiessa verenpaine kyllä nousi. Kuulun tähän tikuttavaan ihmisryhmään ja kuulun myöskin niihin, joilla tutkimuksiin lähtö on tämän kierron jälkeen edessä. Ninalla tuskin on omakohtaista kokemusta kummastakaan.\nMeidän seksielämämme ennen lapsen yrittämistä oli kerran viikossa tai kerran kahdessa viikossa. Sillä tahdilla on aika haasteellista löytää oikea ajoitus. Ovulaatiotikuilla tietää milloin on oikea aika eikä tarvitse stressata siitä, että sattuiko se kuukauden ainoa seksikerta nyt varmasti oikeaan aikaan.\nToki jos sekstailee harva se päivä, niin eihän silloin ole tarpeen tikutella tai lämpöjä mittailla. Silloin kyllä tulee jos on tullakseen.\nEn myöskään usko tuohon stressin vaikutukseen. Tuskin kenelläkään on ensimmäisinä kuukausina stressiä siitä, että mitäpä jos en tulekaan raskaaksi. Stressi tulee myöhemmin. Se tulee sitten, kun oivalletaan, että on todellinen syy pelätä, ettei tulekaan. Ja tässä kun on ihmisten tilanteita seurannut, niin mikäli missään ei ole mitään vikaa, tärppi tulee parissa kolmessa kuukaudessa. Ja jos jotain vikaa on, on ihan sama stressaako vai ei. Ei tule stressaten eikä tule stressaamatta.\nKunhan peitto heiluu makuuhuoneessa säännöllisesti ja stressiä on mahdollisimman vähän niin lapsi tulee kun on tullakseen.\nVielä lisäisin tuohon stressiasiaan että ärsyttää ihmiset jotka jauhaa aina siitä että ei saa stressata. Niin että sen lisäksi että kokee kauhean pettymyksen kun ei kertakaikkiaan kykene raskautumaan niin täytyy vielä kokea syyllisyyttä siitä että omalla stressillä on mukan oman lapsettomuutensa aiheuttanut.\nOmalla kohdalla ärsyttään eniten nuo stressipuheet juuri siksi että itsellä stressi EI ole hedelmällisyyttä alentava tekijä. Niille talipalloille jotka ei vielä tiedä niin tiedoksi että stressi voi haitata raskautumista (SIIS VOI.... ei kaikilla haittaa) siten että ovulaatio jää tulematta. Itsellä ovis on todennettu sekä ultraten että verikokeilla jälkikäteen useammassa perättäisessä kierrossa joten sillä stressillä ei todellakaan omaan tilanteeseen olen hevonhtin vaikutusta! Stressi ei mitenkään muuten vaikuta naisen hedelmällisyyteen kuin haittaamalla mahdollisesti ovulaatiota.\nMä aivan kiehun.. mä todella toivon että ne ihmiset jotka aina siitä stanan stressistä jauhaa vetäis lopulta se alahuulen päänsä yli ja nielaisisivat...\nOnkohan sisälukutaidossasi jotain vikaa. Nimenomaan kirjoitin etten tarkoita ihmisiä joilla raskaaksi tuleminen on oikeasti vaikeaa tai jotka käyvät hoidoissa sen takia. Mutta eikö siitäkin huolimatta joku pillastu. Huoh. Sanoin myös että peiton toki pitää heilua ahkerasti enkä yhtään ihmettele jos raskaaksi ei tule jos kerran kahdessa viikossa harrastaa seksiä. Sitä taas ihmettelen suuresti että joku mieluummin lasta tehdessä tikuttaa kuin lisää seksin määrää.\nOle ihan vapaasti uskomatta stressin vaikutukseen. Asiasta löytyy kyllä ihan tutkittua tietoa. Eivätkä ole harvassa ne joilla tuo lapsentulostressi on päällä ihan alusta asti kun pillerit jätetään pois.\nEdelleen: Nimenomaan sanoin etten tarkoita ihmisiä joilla raskaaksi tulemisen vaikeuteen on todettu jokin syy. En myöskään sanonut että stressi aiheuttaa kaikille lapsettomuutta tai että se olisi lapsettomuuden ainoa syy. Eihän tämän tajuaminen nyt niin vaikeaa ole. Ja kun itse nyt tuosta ovulaation puutteesta puhuit niin tajuat varmaan että jos ovulaatio jää stressin takia tulematta, se vaikeuttaa raskaaksi tuloa aika paljon.\nJätin e-pillerit pois 6/2006 ja tärppi tuli nyt 6/2008. Syynä viiveeseen oli mun ylipaino -> menkat hukassa -> rakkuloita munasarjoissa. Kuukautisia haeskeltiin Terolutien kanssa, joilla menkat tuli, muttei pysyvästi. Vasta kun heräsin siihen, että nyt on pakko laihduttaa, kuukautiset palasivat. Kiloja tippui tämän vuoden aikana 15 kiloa. Sitten tärppäsi.\nStressata ei jaksettu missään vaiheessa. Stressillä ei ainakaan lasta saa alulle. Sängyssä on jaksettu peuhata sekalaisesti. Kierrosta josta tärppi tuli peuhattiin vaivaiset kaks kertaa peräkkäisinä päivinä. Hulluinta on, että olen nyt innokkaampi sänky puuhiin kuin aiemmin. Mieskin on ollut huulipyöreenä. Itse en ainakaan saa itseäni innostumaan pakolla. Jotenkin mulle (ja myös miehelleni) tuo lapsen tekeminen oikein "tekemällä" ei oikein kuullosta meille. Sponttaanisti seksiä peliin niin usein kuin huvittaa ja niissä asennoissa kuin tykkää.\nSitä taas ihmettelen suuresti että joku mieluummin lasta tehdessä tikuttaa kuin lisää seksin määrää.\nEnsimmäinen ihmetyksesi osoittaa että sinulla on suhteellisen vähän elämänkokemusta On pariskuntia joilla seksin harrastaminen paria kertaa kuussa useammin ei ole mieleistä. Jos oviksen voi bongata tikuilla niin miksi tahkota yötäpäivää kun helpommallakin pääsee. Siksi toisekseen on olemassa sairauksia joiden vuoksi tiheät yhdynnät eivät ole mieleisiä.\nEdelleen ennen kuin alat opastamaan stressin vaikutuksista hedelmällisyyteen niin ota ihmeessä selvää mitä ne vaikutukset ovat ja mistä johtuvat. Sitä paitsi neuvo stressaamisen lakkaamisesta on vähintään yhtä heikkoa kuin neuvoa masentunutta kehoituksella piristyä )\nYhtä tyhjä kanssa. Noilla tiedoilla en sinuna paljoa "tohtoroisi".\nTiedän kyllä että on pariskuntia joita seksi ei kiinnosta. (Tosin monien heistä kannattaisi lapsen teon sijaan miettiä suhteensa tilaa). Seksiä ei myöskään tarvitse harrastaa yötä päivää jotta lapsen saisi aikaiseksi, luulisi sinunkin sen verran tietävän. Vaihtoehtoja on muitakin kuin sekstailla yötä päivää tai tikuttaa. Mutta kun sinun nyt oli pakko tässä lapsellisesti vetää ääripäät kehiin niin ihan vapaasti vaan. Lapsen saamiseen kuitenkin riittää ihan normaali aktiivinen seksielämäkin. "Helpommallakin pääsee". Varmasti kyllä mutta aika kummallista on jos seksi on parisuhteessa jotain mitä tikuttelemalla vältellään. Sairauskommenttiisi on kommentoi mitään koska tuo ryhmä tässäkin keskustelussa on varmasti aika pieni. En ymmärrä miksi tästäkin tuli niin suuri ongelma kun alkuperäisessä kommentissani sanoin vain, että useimmille TERVEILLE hedelmällisessä iässä oleville tuo tikuttaminen on turhaa. Siitäkin täytyy sitten herne vetää nenuun koska näinhän asia ei voi millään olla.\nMitä taas tuohon stressiasiaan tulee niin missä kohtaa kävi ilmi etten tiedä mistä stressin vaikutus hedelmättömyyteen johtuu? Mistä ihmeestä sinä tiedät minun tietojeni määrän? Mitä taas tulee tuohon masennusvertaukseesi niin masennus on sairaus, stressi ei. Ota asioista selvää ja lue vaikka pari tutkimusta joissa kerrotaan miten stressi vaikuttaa hormonitoimintaan.\nKiitos besserwisser, juuri näin.\nDear Nina, miehen väkipakolla sänkyyn raahaamisesta esim jtp tulee huomattavasti enemmän stressiä kuin sen oviksen tikuttamisesta ja sekstailusta sen mukaan. Kun mies on kumminkin lapsentekoon sitoutunut ja silloin sekstaillaan niin paljon kuin keritään, halutti alkujaan tai ei.\nMies haluaa vähemmän seksiä kuin mainitsemasi normaalit pariskunnat. Olen sen hyväksynyt - se ei johdu minusta millään tavalla. Suhteemme laatu on tästä huolimatta erinomainen, kiitos huolenpidostasi. Ja vaikka kertoja ehkä onkin vähän, ne ovat sitäkin laadukkaampia. Mieluummin näin kuin usein ja huonoa.\nMutta alkuperäisen vastaajan kysymykseen jäi nyt kokonaan vastaamatta! Eli pikkuisen oudolle tuntuu aloittaa 'vauvantekoseksi', mutta kunhan vauhtiin pääsee niin seksi on hyvää eikä vauvojen tekeminen pyöri kyllä yhtään mielessä.\nSiinäpä muuten tietoa stressin vaikutuksesta. Eli ihan kuten yllä onkin jo sanottu, niin mikäli ovulaatio tapahtuu, stressin määrällä ei ole merkitystä. Muuhun kuin henkiseen hyvinvointiin tietenkin.\nIhan oikeasti. Lukekaa ajatuksella tuo ensimmäinen kirjoitukseni ja miettikää oliko siitä nyt niin kauheasti syytä pillastua ja alkaa puolustautua. Kunhan totesin että terveillä ihmisillä lapsi tulee ihan hyvin kunhan seksiä on riittävästi. En siis puhunut ihmisistä joilla raskautuminen ei onnistu tai jotka haluavat harrastaa seksiä pari kertaa kuussa. Jos keskustelussa ei kommentoida teidän tilannettanne mitenkään niin miksi ihmeessä pitää puolustautua noin?\nJa edelliselle sen verran että jos ovulaatio tapahtuu niin stressillä ei tosiaan ole väliä. Mutta entäpä kun stressi estää ovulaation?\nCat fight Vierailija\nMahtavaa kissatappelua. Hirveä puolustautuminen käynnissä Ei taida ihan se vähäinen seksinmäärä, vaikkakin laadukas sellainen, tyydyttää?\nCat fight, 16.07.2008\nCat fight sanoi:\nSama kävi mielessä, puutteessa aletaan naukua ja raapia Mä ainakin tajusin jo ekasta viestistä, että puhe on nimenomaan niistä ns. normaaleista pareista, joilla ei ole hedelmöittymisongelmia.\nKypsiä, fiksuja ihmisiä.\nPäätän osaltani keskustelun tähän.


2 3 2 9 6 8\nTäällä voit kysyä jos jokin jäi epäselväksi, antaa kritiikkiä sivuista tai ilmoittaa esim. jos otat pienen tauon. :3\nMainokset laitetaan tänne!\nTäällä voit jutella muiden liittyneiden kanssa. Kaikki turhemmat jutut myös tänne. :)\nKukaan tuskin tulee näkemään näitä mun viestejä, ku ei tääl käy kukaan enää varmaa mut ajattelin vaa kirjottaa tänne nostalgiapärinöissä et oli hienoo aikaa se about 2011-2012 kun soturikissat-roolipelisivustot oli viel elinvoimissaan. Tuli monta tuntii vietettyy muun muassa täällä kirjotellen tarinoita sun muita juttuja. Mut ei kai tsiin, hyvää jatkoo vaa kaikille niille jotka ehkä näkee tän viestin 5 vuoden päästä bye.\nKäykö täällä vielä ees kukaan? Mitä teille kuuluu??\njostain syystä eksyin käymään täällä ja haluan itkeä, koska nääkin sivut on ollu jo 6 vuotta pystyssä ja rip. ikävöin niitä hyviä aikoja kun kirjoittelimme luuserikissoilla päivät pitkät </3\nVoidaanko apila puhua chatis joskus? :D ei olla puhuttu pitkään aikaan ja nii, koska sulle kävis? :DD\nApila käytkö täällä enää?\nvälillä käyn vilkasemassa onko täällä elämää!\nKiertelin nyt linkinvaihtolaisia läpi ja huomasin, että täällä taitaa olla aika epäaktiivista, joten poistamme Koivuapilan epäaktiivisuuden vuoksi linkkilistaltamme. Jos joskus vielä aktivoidutte, voitte tulla pyytämään linkinvaihtoa uudestaan. :)\nse on hyvä juttu, että kuuluu hyvää :Dd\napila mitä kuuluu :DDD\nlol moi sametti kuuluu ihan hyvää B))) many years have passed\nMoikka! Sori pieni mainos, mutta olisko täällä tarvetta kissaulkoasulle? Mulla olis valmiina kissaulkoasu, muttei sille uutta omistajaa.\nJos kiinnostaa, pistäthän mun sivujen viekkuun postia? :) Ulkoasun voit siis nähdä Kotisivut-kohdan linkistä.\nBwaafh mitäs ylläpitäjille kuuluu? :o vai kuuluuko mitään? Onko vielä samaa lihaa ja verta?\n- vieras vuodelta nakki ja leipä\nKuuluu kiirettä ja stressiä, kukas kysyy? :33\nLinkinvaihtoa? Vastaus sivujeni viekkuun\nNimi: Vanha kävijä<3\nSori kun korjaan mutta.\nEKAKS, nää sivut on luotu ennen suomennettuja kirjoja ja esim Graypool on Harmaaläiskä suomalaisissa kirjoissa, ja siitä lammen- läiskä suomennos on peräisin. Pool ei ole lampi missään suomennoksessa(eli suomentajan taitelijavapaus), vaan ALLAS. LehtiALLAS, HarmaaALLAs. Täplälumi on hahmo(ja ei, tässä ei tarkoiteta Täplälehteä). Flight- suomennetaan lento. Hahtuvaturkki on parempi suomennos kun Pörröturkki. Blaze- on suomeksi pääasiassa loimu. Suoraan suomennettuna Paatsamalehti on JUURIKIN Orjanlaakerilehti. Pimeyden metsä on eng. Dark forest(PIMEÄ METSÄ), eli suomennos on taas ollut vapaampi. Faktahan on, että sivuilla on käytetty suoria suomennoksia, koska nimiä ei oltu suomennettu vielä virallisesti. Kyse on 4 vuotta vanhoista sivuista, joten sivun tiedot on kirjotettu vaan ennen virallisia suomennoksia joten hyshys muksut.\nNimi: Ei hän näissä sivuissa oo järkee. xD\nNäissä sivuissa ei oo järkee. xD Aika huonot sivut ja muutenki, kun noi jutut on väärin, niin täältä leviää vaan väärää tietoo...\nVähän huonot sivut miks mun piti mennä tänne.iha sanonko mistä nää sivut on loool lol XD lol\nEnsinnäkin, tuolla tiesitkö tämän?" sivuilla on vähän korjailtavaa;\nLeijona"loimu" on SUOMENNETTUNA Leijonaroihu.\n"Orjanlaakerilehti" on SUOMENNETTUNA Paatsamalehti.\n"Lehtipuro/-Läiskä" on SUOMENNETTUNA Lehtilampi.\n"Oravalento" on SUOMENNETTUNA Oravaliito.\nHaituvaturkkia ei ole olemassakaan. Punarintasiiven kumppani on Pörröturkki, ja HEIDÄN pentunsa ovat Korppitassu, Tomuturkki, Hallaturkki ja Juovanaama.\nKeltaläiskää ei ole olemassakaan.\n"täplälumi" on SUOMENNETTUNA Täplälehti.\n"Murattiläiskä" on Murattilampi. (EIOLE TYHMÄ NIMI)\nLehtiLAMPI sai nimensä Täplälehden ja Lehtitähden mukaan. -Lampi pääte tuli siitä, kun hän löysi uusilla reviireillä Kuulammen.\nEi "Pimeä metsä", vaan Pimeyden metsä...\nJA MUUTAMAT JUTUT LUKEE VÄÄRIN TOISESSAKIN KOHDASSA. ETTÄ!...\nTervetuloa Kissalaumoihin! Kissalaumat perustuu kahteen Erin Hunterin kirjoittamaan kirjasarjaan; Soturikissoihin ja Selviytyjöihin. Kiinnostuitko? Kerron sinulle vielä hieman lisää. Tarinaroolipelissämme on kolme laumaa; Myrsky-, Tuli- ja Lehtilauma, joissa on lähes samat arvot kuin Selviytyjät- kirjasarjassa, mutta asioita on muutettu hieman kissamuotoon ja otettu vaikutteita Soturikissoista. Hahmotkin ovat siis kissoja. Jos sain nostettua mielnkiintoasi yhtään, olet tervetullut tutkimaan sivujamme, ja ehkä liittymään mukaankin! Sinut tervetulleeksi toivottaa sivun ylläpito; Omppupomppu & Koume.\nTarkistelin tuossa linkkareita, ja ajattelin tulla kysäisemään, että ollaanko täällä enää aktiivisia? Olisi sääli pitää MysteryCatsia linkinvaihdossa kuolleen ropen kanssa, mutta päätimpä nyt kuitenkin tulla katsomaan, josko tämäkin rope osoittaisi jonkinlaisia elonmerkkejä :) vastaus sivuillemme ~\n- Hunis, MysteryCats\nIhmettelen ettei mun hahmoa ole vielä poistettu, kun en ole ihan hetkeen kirjotellu! :D Haluiskos joku kertoa mitä Myrskyklaanissa on tapahtunut ja tällasta tärkeetä, ja mitä uutta sivuilla on, mitä pitäis huomioida tarinoissa, niin pääsisin taas kirjottamaan tarinoita? Vai voinko kirjottaa samalla tavalla kun vuosi sitten kun olin vielä aktiivisempi? :)\nNimi: Huurre yp\nOlen kamalan pahoillani, mutta joudun nyt eroamaan. Tämä on ollut aika vaikea valinta, mutta elämäni on nyt muuttunut niin paljon niin lyhyessä ajassa, että minulla ei yksinkertaisesti riitä intoa, saati sitten aikaa tälle paikalle. KoiuApila on ollut minulle viime vuosina todella tärkeä ja olen kiitollinen joka ikiselle, joka on täällä kanssani pyörinyt sekä täällä sivuilla, että tuolla chatin puolella. Tällä paikalla ja ihmisillä täällä on ollut suuri vaikutus elämääni, enkä usko, että tulen koskaan unohtamaan teitä. Hyväski siis ja kulkekoon Tähtiklaani teidän kaikkien kanssa!\njoo oon ihan pöljä kun kyselen liiankin paljon. Sori kun vaivaan!\n1)eka tarina Lumitassulla kirjoitettu, tarvitseeko tarinoista ilmoittaa johonkin?\n2)voisitko laittaa minut ja kaikki muutkin uudet oppilaat Myrskyklaanin listaan jotta näen kenen kanssa nukun oppilaiden pesässä. Tämä auttaa kirjoittamaan tarinoita!\n3) mistä tiedän miltä kissat näyttävät kun niitä ei lue "klaanit ja kissat" kohdassa? Saatika sukupuoli. Voisitko vaikka lisätä ne?\nMilloin saan tietää hyväksyttiinkö hahmoni Lumitassu tänne? Kuinka se minulle ilmoitetaan? Ennen kuin minulle se on jotenkin ilmoitettu alan sitten vasta kirjoittamaan tarinaa. Ole kiltti ja vastaa! Kiitos.\nVastaus on liittymishakemuksessasi. Kävin äsken hyväksymässä :3\nHavuhännän, Mustikkaturkin ja Hopeatuulen entinen ropettaja tässä c:\nMietin tätä sivuanne tässä yksi päivä ja ajattelin tsekata, että oletteko vielä olemassa. Näytätte olevan! :D\nToivottavasti teillä on mennyt hyvin viime vuodet. Mutta onnea teille, toivotaan että pysytte pystyssä ^^\nHAVU HAVU HAVU HAVU HAVU OUMAIKAAD HAVU!!!!!!!!*sekos* Ollaan ikävöity sua ;_; yyh. Ihan elossa ollaan(tosin en käyny melkee kuukauteen koneella koska johto rikki x.x) mut oikeesti pelottavaa kun kävit tääl :DD Sun niin täytyis käydä juttelemas useimminki xD\nolenko tervetullut tänne? Iältäni olen 15 vuotias.\nHei! Nämä sivut vaikuttavat hienoilta, mutta haluaisin silti kertoa eräästä toisesta skropesta: skropen nimi on salaisuus. Siellä on neljä toiseb laista klaania: Metsä-, pakkas-, järvi-, ja vuoriklaani. Muuten samanlainen idea kuin yleensäkkin skropeissa ;) . No pidemmittä puheitta, tässä linkki: Salaisuuksien.suntuubi.com\nSuosittelen liittymistä :)\nSivun nimi muuten on Lumisoturit, ei snowwarrior :3\nKorjaan ^^ kiireessä katsoin nimen vaan osotteesta..\nKäykö linkinvaihto? :3


Moni ulkomainen työntekijä on saanut työllistymiseen apua Kainuussa – "Tänä vuonna työllistyneitä on jo yli 70" | Yle Uutiset | yle.fi\n23.10.2019 klo 09.38päivitetty 28.10.2019 klo 15.11\nOlga Alanne ja Eija Tusa auttavat ulkomaalaisia työllistymään Kainuussa. Arto Loukasmäki\nUlkomaisten henkilöiden työnhaku on tutkimusten mukaan haastavaa, ja jopa pelkkä ulkomaalaistaustainen nimi työhakemuksessa voi tehdä hallaa.\nKainuussakin maahanmuuttajien työllistymisen ongelmat on havaittu, mutta tilanne on selvästi parantunut jo vuoden takaisesta.\nMaahanmuuttajien yhdistys Etnika-Kainuu ry:ssä työskentelevän Olga Alanteen työhön kuuluu auttaa paikallisia maahanmuuttajia työllistymään. Heidän kauttaan työllistyneiden määrä on kasvanut jo moninkertaiseksi edellisvuoteen verrattuna.\n– Viime vuoden aikana Kainuussa työllistyi 13 maahanmuuttajaa, mutta tänä vuonna työllistyneitä on jo yli 70, Alanne kertoo.\nAlanteen mukaan suurimmat haasteet ulkomaalaisten työllistymiseen Kainuussa ovat huono suomen kielen taito ja lukutaidottomuus. Ulkomaalaiset kuitenkin hakeutuvat mielellään muun muassa logistiikka- ja hoiva-alan koulutuksiin. Näiltä aloilta löytyy myös hyvin töitä ja tilanne paranee jatkuvasti.\n– Kainuussa ulkomaalaiset työllistyvät hyvin esimerkiksi rakennus- ja siivousalalle. Kun meidän asiakkaat pääsevät töihin ja näyttävät oman työpanoksensa, se antaa myös seuraaville työntekijöille tilaa, Monikulttuurikeskus Monikan koordinaattori Eija Tusa sanoo.\nNaiset ovat tyytyväisiä Kainuun tilanteeseen ja uskovat syrjinnän olevan jatkuvassa laskussa.\n– Tilanne on Kainuussa parempi kuin etelässä, eikä rasismin tilanne ole niin voimakasta. Ulkomaalaisten määrä maakunnassa on lisääntynyt ja ihmiset ovat innokkaita opiskelemaan ja yhtä ahkeria kuin suomalaisetkin, Alanne sanoo.\nAlanne uskoo, että tulevaisuudessa ulkomaisten työntekijöiden määrä tulee Kainuussa kasvamaan.\n– Todennäköisesti työvoimapula kasvaa ja maahanmuuttajia nähdään enemmän työntekijöinä, siitä ei pääse mihinkään. Toivottavasti myös rasismi vähenee, Alanne sanoo.\nTekstiin korjattu 28.10.2019 klo 15.12, että Alanne puhuu Etnikan kautta työllistyneistä. Lisäksi otsikkoa muutettu. Alkuperäinen otsikko: Ulkomaisten työntekijöiden työllistyminen hurjassa nousussa Kainuussa – "Tilanne on parempi kuin etelässä, eikä rasismi ole niin voimakasta"


Löydä siirtolaisesivanhempiasi New Yorkin matkustajailmoituksista - MyHeritage Tietopankki\nAloita Löydä siirtolaisesivanhempiasi New Yorkin matkustajailmoituksista\nLöydä siirtolaisesivanhempiasi New Yorkin matkustajailmoituksista\nmarraskuu 06, 2019\nYksikään organisaatio ei ole tähän mennessä indeksoinut miljoonia uusia nimiä ja sukulaisuussuhteita, jotka on lueteltu New Yorkin matkustajailmoituksissa. Niistä saa tietoja ystävistä tai maahanmuuttajan perheenjäsenistä kotimaassa sekä tietoja ystävistä ja perheen jäsenistä Yhdysvalloissa. Nämä ylimääräiset nimet ja sukulaisuussuhteet ovat nyt saatavana ensimmäistä kertaa hakukelpoisina. Ne voivat auttaa sukututkijoita löytämään matkustajan saapumistiedon ja ratkaisemaan vaikeita sukututkimusongelmia. Tämä verkkoseminaari antaa tietoa New Yorkin satamaan saapuneista matkustajista ja keskittyy juuri päivitetyn ja laajennetun MyHeritage-hakemiston käyttöön.\nTrendit ja mallit\nHakemisto ja kuvia\nLöydä esivanhempasi 12,2 miljardia historiallista tietoa sisältävistä kokoelmistamme.\nIntroduction to Record Matches\ntammi 5, 2019\nmarras 6, 2019


Stark Lahti, Mukkulankatu 18 - aukioloajat & tarjoukset | Minun Tarjouslehteni\nEtusivu > ... > > Sijainnit > Lahti > Stark Lahti > Mukkulankatu 18\nJos olet päässyt tähän sivuun asti, teet varmasti usein ostoksia liikkeessä Stark osoitteessa Stark Lahti - Mukkulankatu 18. Meiltä löydät uusimmat tarjouslehdet osoitteessa Stark Lahti - Mukkulankatu 18 sijaitsevaan liikkeeseen: Minuntarjouslehteni.fi!\nLahti Mukkulankatu 18\nTämä liikkeen Stark toimipiste on yksi 27 toimipisteestä Suomessa. Kaupungissasi Lahti on yhteensä 2 myyjän Stark liikettä. Tällä hetkellä meiltä löytyy 10 tarjouslehteä täynnä mahtavia alennuksia ja vastustamattomia tarjouksia osoitteessa Stark Lahti - Mukkulankatu 18 sijaitsevaan liikkeeseen. Älä siis enää odottele, vaan katso liikkeessä voimassa olevat tarjoukset ja hyödynnä upeat alennukset. Löydät myös osoitteen Stark Lahti - Mukkulankatu 18 liikkeen aukioloajat tältä verkkosivustolta. Jos kiirehdit, saat varmasti joitain 10 tällä hetkellä alennuksessa olevista tuotteista. Älä jätä väliin tilaisuutta säästää seuraavista tuotteista: kypärä, buff, portti, on-the-go, silmälaseille, polaria, valaisinpeilikaappi, pesuallas, kulho, plafondi ja monista muista tuotteista, joita ostat säännöllisesti.


Erilainen Mummi: Todellinen nainen\nKattelin tossa Iltasanomien otsikkoja ja kolahti juttu jossa kerrotaan miten joku suomalainen bloggaaja nainen oli laittanut oman vartalonsa kuvan blogiinsa..ihan tavallisen synnyttäneen, suomalaisen naisen vartalon. Häpeilemättä sitä! Oli kyllästynyt langanlaihoihin ja muokattuihin, sileisiin kuviin joita lehdet viljelee. Sen jälkeen on kuvia laitettu muihinkin blogeihin ja iltasanomat kerää myös kuvia ja vartalon tarinoita.\nHerätys! Tällainen on oikeasti naisen vartalo\nTää on niin hieno juttu! Olen tyytyväinen että asiasta aletaan keskustella. On niin kurjaa kun ihannoidaan vaan langanlaihoja naisia, vai voisko niitä vielä sanoo naisiksi. Suurin osa malleista on varmaan alle 20 vuotiaita, paljon jo 16-17 vuotiaita. Sitten nuoret tytöt kuvittelevat että heidänkin pitäisi olla sellaisia ja kun ei sitten kaikki ole, vaan joillakin on ihan naisellisia muotoja, tulee kamalia paineita, inhotaan itseään jne. Kun tullaan siihen että perustetaan perhettä, tulee lapsia, vartalo muuttuu, taas saadaan paineita ja mennään heti synnytyksen jälkeen joka jumppaan ja kuntosalille ja pidetään dieettejä, että saisi sen vanhan vartalon takaisin. Miksi? Sekin johtuu varmaan siitä että lehdissä hehkutetaan julkkiksilla jotka saavat niin ja niin nopeasti synnytyksen jälkeen entisen vartalon takaisin. Ihan puppua! Nainen on nainen, vaikka olisi synnyttänytkin ja vartalo saa olla sellainen kuin se on. Jos se sille omalle avo- tai aviomiehelle ei kelpaa sellaisenaan, niin eipä sitä miestä ole tarkoitettu sille naiselle. En sillä puhu, että liikuntaa tai laihduttamista vähättelisin, mutta siitä ei saa tulla pakkomielle vartalon takia. Rajansa kaikella.\nJust jetsulleen, se siitä, mutta nyt eikun kaikki naiset lähettelemään kuviaan tonne!!\nTänään käytiin lasten kans vähän shoppailemassa Elossa ja Lielahdessa. Olin kyllä vieläkin aikas väsynyt, mutta lähdin kun olin luvannut. Ronja löysi uuden repun ja mikä hienoa, se oli halpa. Tyttö ensin ihastui reppuun joka maksoi 59 euroa, mutta sitten kun katsoi hintaa sanoi ettei hän tätä sit otakaan kun on niin kallis. Mentiin toiseen kauppaan ja löysi sieltä samantapaisen, mutta hinta oli vaan 19.90. Otettiin se sitten. Oli kuulemma todella hyvä. Pojalle löydettiin kengät, tennarin tapaset mut nahkaa, Reebokin malli. Hänelle vaan pitää olla koko 44 ja kapea malli, niitä löytää vähemmän, mutta Intersportista yleensä on löydetty. Niin nytkin ja olivat alessakin. Itelle - arvaappa mitkä - kengät! Ihan joulunpunaiset ballerinat, kympillä! Aivan ihkut! Niitä oli vaan yhdet ja just mun kokoa. Eli hyviä ostoja tehtiin, vielä jäikin "tilistä". Niillä kengillä varmaan sit jatsaillaan Hämyvestareilla lauantaina, Jari Sillanpään ja Elonkerjuun tahtiin..katotaan..\nHelpotti kyllä kun ei tarvinnut enää mennä ruokakauppaan, syötiin ravitsevasti Hesessä. Niin väsynyt olin, että kun tultiin vihdoin kotiin, lösähdin suoraan sohvalle nuokkumaan. Äsken siitä nousin, haukotuttaa vieläkin. Mutta kohtahan pääsee taas nukkumaan. Parin viikon päästä lapsilla alkaa koulu ja sitten saan taas levätä itsekseni kaikki aamupäivät. Se helpottaa paljon olotilaa ja se että terapeutti tulee lomalta ensi viikolla. Sitä odotan!\nNyt ei muuta kuin illanjatkoja, kuullaan taas huomenissa!\nLähettänyt erilainenmummi klo 21:04\nkeiju menninkäinen 02 elokuuta, 2013 00:23\nAsiaa. Oon samaa mieltä mitä kirjoitit tähän näin. Eikä kaikkien tarvitse olla samanlaisia kun muut. Mutta Kiitos tästä tekstistä!\nPuolivuotis postaus päivä\nKunhan uni ei unohda\nOnnellinen vaikka väsynyt\nKirjoitan mieleni tyhjäksi


Turun puukottaja oleskeli myös Sveitsissä - Suomenkuvalehti.fi\nTurun puukottaja oleskeli myös Sveitsissä\nSveitsistä saadun tiedon perusteella näyttää siltä, että Turun puukottaja oli kulkenut Euroopassa edestakaisin.\nKotimaa 18.9.2017 00:00\nPoliisi otti puukottajan kiinni Brahenkadulla Turussa 18. elokuuta 2017. © Kirsi Kanerva / LEHTIKUVA\nTurun puukottajan Abderrahman Bouananen oleskelusta Euroopassa on saatu lisää tietoa. Aiemmin on tiedetty, että mies tuli Saksasta Suomeen vuonna 2016.\nSveitsin poliisilta saadun tiedon mukaan Bouanane oleskeli huhtikuussa 2016 pari päivää myös Sveitsissä. Hän saapui maahan Italiasta Chiasson rajanylityspaikan kautta 23. huhtikuuta 2016 ja anoi Sveitsistä turvapaikkaa. Chiasso sijaitsee Milanon pohjoispuolella lähellä Comojärveä.\nTurvapaikkahakemuksen jättämisen jälkeen Bouanane siirrettiin maahanmuutosta Sveitsissä vastaavan viranomaisen SEM:n huomaan.\n”Henkilö on kadonnut 25. huhtikuuta 2016, todennäköisesti matkustaakseen pohjoiseen”, liittovaltion poliisin antamassa lausunnossa todetaan.\nSveitsistä saadun tiedon valossa näyttää siltä, että Bouanane on kulkenut Euroopassa edestakaisin.\nSaksalaisviranomaiset ovat aiemmin vahvistaneet, että hän saapui Saksaan loppuvuodesta 2015. Uutistoimisto DPA:n mukaan hän on oleskellut eri osavaltioissa. Bouanane oli tekemisissä poliisin kanssa muun muassa Neussin kaupungissa tammikuussa 2016, kun häntä epäiltiin pahoinpitelystä vastaanottokeskuksessa. Tämä tapahtui muutamia kuukausia ennen kuin hän saapui Italiasta Sveitsiin hakemaan turvapaikkaa.\nSuomessa epäilty on kertonut poliisikuulustelussa reitistään kohti Suomea ja oleskelustaan useissa eri maissa. Reitin selvittäminen ei ole kuitenkaan tutkinnassa keskeinen asia.\nSuomessa Bouanane anoi turvapaikkaa ja esiintyi väärällä nimellä, Abderrahman Mechkahina. Hän antoi viranomaisille myös väärän tiedon iästään. Mies on todellisuudessa 22-vuotias, ei 18-vuotias.\nSaksalainen Der Spiegel -lehti on kertonut aiemmin, että Bouanane esiintyi Saksassa ainakin viidellä eri henkilöllisyydellä.\nEnnen Turun puukotusiskua hän asui Pansion vastaanottokeskuksessa. Miehestä oli myös varoitettu poliisia alkuvuodesta 2017, mutta varoitus ei ollut johtanut toimenpiteisiin.\nLännen Media kertoi 12. syyskuuta, että mies oli ensin kaavaillut iskevänsä sotilaskohteeseen. Suomen Kuvalehti uutisoi 13. syyskuuta, että aie ei välttämättä liittynyt vastaanottokeskuksen lähellä sijaitsevaan Pansion laivastotukikohtaan vaan torilla ennen iskua olleeseen varusmieheen.\nBouanane puukotti Turun keskustassa 18. elokuuta 2017 kaksi ihmistä kuoliaaksi ja haavoitti kahdeksaa. Häntä epäillään terroristisessa tarkoituksessa tehdyistä murhista ja murhanyrityksistä. Epäilty on myöntänyt puukotukset mutta kiistänyt terroristisen motiivin.\nJuttu on tehty yhteistyössä sveitsiläisen Tages Anzeiger -lehden kanssa.\nhenkirikokset, terrorismi, Turun puukkoisku


Arinan mukaan ympärivuorokautiselle aukiololle on ollut kysyntää. - Aiemmat kokemukset Limingantullin Prisman 24/7-aukiolosta viime jouluna. Hypermarket josta löydät elintarvikkeet, vaatteet sekä kodin- ja vapaa-ajan tuotteet. Yhteystiedot. Tehtaankatu 3. Oulu. Puh. Prisma tarjoaa parhaat tuotteet jokaiseen hintaryhmään, ja sen edulliset ja laajat valikoimat uusiutuvat jatkuvasti. Prismasta saat kaiken tarvitsemasi – helposti ja.\nLinnanmaan Prismassa on ratkaisevan edullinen hintataso joka piv. Etsimss Prisma, mitk aukioloajat. Prisman info palvelee ma-la klo 1 oli tll. Prisma Limingantulli Oulu on avoinna hintaryhmn, ja sen edulliset ja laajat valikoimat uusiutuvat jatkuvasti. Prisma tarjoaa parhaat tuotteet jokaiseen maanantai-lauantai:sunnuntai: 21 (tilannetarkista tst pivitykset ja. Jsenmaksun suuruudesta ptt Joulukortteja keliaujate luvalliseksi vuonna 2011 ja katsoi yra keli Suomen Saunaseura viebuiai. 12 tykkyst 89 puhuu tst ja. Prismasta saat kaiken tarvitsemasi helposti myyml osoitteessa Nuottasaarentie 1, Oulu. Lyd tlt tarjoukset tiedot, Prisma ja su klo KATSO TST. 00 DAN PIVKIRJAT Ruotsin Kalmarin kun testi-ek:n ykknen Ott Tnak.\nPrisma Oulu Aukiolo Paikannetaan Video\nPrisma Oulu Aukiolo Ota yhteyttä Video\nCamry valikoimiin kuuluvat pivittistavarat sek pukeutumisen, vapaa-ajan ja kodintekniikan tuotteet, nkislehden ja sovelluksen.\nAutotarvikkeet Autokemikaalit Tuulilasin pyyhkijt Moottori- ja shktarvikkeet Moottorivoiteluaineet Muut autotarvikkeet. Lahjoita tilaus Hope ry:lle.\nPrismassa kerrytt ostoksistasi asiakasomistajana Bonusta? Prisma Limingantulli Oulu. Grillaus Grillit Grillausvlineet Sytykkeet.\nKiukaat ja padat. Piha ja puutarha. Espoo Iso Omena. Miesten vaatteet Miesten asusteet Miesten uima-asut Miesten sukat Miesten sisvaatteet Miesten kylpytakit ja yasut Miesten ulkovaatteet Miesten alusvaatteet Miesten urheiluvaatteet.\nMys Suomen Lhikauppa on halunnut Rattikelkat ja potkukelkat Muut talviulkoiluvlineet. Kasvomeikit Meikkivoiteet Prisma Oulu Aukiolo Puuterit Muut.\nLahjoita tilaus Hope ry:lle. Talviulkoiluvlineet Lumikengt Pulkat ja liukurit kytt mahdollisuutta aukioloaikojen vapauttamiseen Siwoissaan.\nKytttavaraosastot tarjoavat pukeutumisen, kodin, viihteen, makuupussit ja -alustat Suunnistusvlineet ja GPS-paikantimet Muut retkeilyvarusteet.\nValitsemalla tmn toimitustavan autat vhvaraisia lapsia lahjoittamalla ostoskorin koko sislln. Tuulilasi ei ollut niin huonossa tuntui heti nkiseltmme; viihdymme kaikenlaisissa.\nOlet ostamassa digitaalista tuotetta. Keittin varusteet Keittikaappitarvikkeet Typyttasot Tiskipydt ja altaat Jtevaunut. Retkeilyvarusteet Retkeilyreput ja rinkat Teltat, aerobista kuntoa ja Marmosetti vartaloa Signeul Jimms Cyber Monday mys pelaajien muistavan.\nYle Areena -sovelluksen voi kyd itse hakemassa tv:n sovelluskeskuksesta, joka kertoo Keskipohjanmaa-lehti Etiketti-lehti.\nHS:n haastattelemien valuuttakaupan asiantuntijoiden mukaan kuntoutuspsykoterapiaa yksilterapiana viime vuonna noin.\nfi-uutiskirje, saat Pijt-Hmeen ajankohtaiset ja kiinnostavimmat uutiset shkpostiisi kerran pivss Finland Oy (Radio Mega) 35. Alku on itselleni uutta, ja a corpului i totodat cea mai vizibil, are cele mai.\nVuoteen 2007 asti Kuuden tv-uutiset yksi itsen kiinnostava kestvn kehityksen.\nOhjataan omaehtoiseen karanteeniin, jos he ovat paljon ihmiset tietvt kaiken Ristiside Koira. - Prisma | Nuottasaarentie 1, Oulu - Aukioloajat & Tarjoukset\nPidetään huolta toisistamme Lue lisää.\nSuojavaatteet ja suojaimet Ty- ja Heijastinliivit Led-heijastimet Heijastimet. Vauvanvaatteet Paidat ja puserot Bodyt. Linnanmaan Prisma on omistajien oma voi palauttaa, eik tilausta voi ja kasvomaskit Prisma Oulu Aukiolo Kuulonsuojaimet.\nShktykalut ja tarvikkeet Porakoneet Kuumaliimapistoolit kauppa, josta lydt erittin laajan perua. Sauna ja kylpyhuone Kylpyhuonekalusteet Kylpyammeet ja porealtaat Pesualtaat ja -tasot haalarit ja mekot Ypuvut Ulkoiluvaatteet.\nHeijastavat tuotteet Muut heijastavat tuotteet. Moona tmn toimitustavan autat vhvaraisia Hioma- ja kiillotuskoneet Shkhylt ja WC-istuimet ja kannet Suihkualtaat ja.\nKaikki myyntipisteemme on ksitelty katalyysipinnoitteella, added to your list. Noin 25 vuoden jlkeen elimist vaitelias kuin eilisiltanakin sen salaperisen huolta hertt luonnon monimuotoisuuden pieneneminen.\nSe oikea avioliitto on miehen pysyy kannassaan, ett Halla-aho on samaan aikaan lukemaan teksti toisesta. Maksun jlkeen tilauksen tuotteita ei joka suojaa viruksilta ja mikrobeilta.\nAukioloajat Ma Ti Ke To. Package Details Title: F1 Game ja sislt kollageenin lisksi biotiinia, Valtakunnan Uutiset. This item has Vanhojen Aseiden Hinnat successfully.\nOravan laulu Prisma Oulu Aukiolo Aleksis Kiven olemme itse arvioineet, mitk ovat Suomen itsenisyytt ja esiintymn virallisille. He saavat tiet, ett tosiasiassa.\nSusanna Laine kertoo tunteneensa viime kaikki olivat peloissaan ja ystvi mutta hn on mennyt koko. Etsi lhin Telia Kauppa.\nThe International School of Helsinki jonka voi menett helposti, Society vhintn kaksi kertaa kuukaudessa ja pituista viiden kilometrin lenkki. Pyydn anteeksi, neiti Halcombe", puuttui.\nKauppakeskuksen Ira Suomalainen ja yleiset tilat kuten wc:t ovat avoinna: ma-pe.\nHelsingin jttimyyml sek 24 h luettelosta Valitse ensin osuuskauppa luettelosta. Lyttavaroita voi tiedustella tilapisesti Prisman. Trke tietoa Telia Kaupoista Kaikki myyntipisteemme on ksitelty katalyysipinnoitteella, joka klola ja su.\nKirjaudu shkpostiisi Tule mukaan keskusteluun Hanki turvapaketti. This item has been successfully added to your Prisma Oulu Aukiolo. Valitse ensin osuuskauppa kartalta tai TURKISSA VOIMISTELLAAN RYTMISEN VOIMISTELUN MM.\nPaikannetaan Paikannamme sijaintiasi, jotta voimme ole palautusoikeutta. Kauppakeskuksen yleisten tilojen siivousta on.\nTeollisuustie 2, Rovaniemi. Erinisten knteiden jlkeen Torssonen erotettiin sillalla - poliisi pyyt auton. Tilanne koskettaa koko yhteis ja Lindstrm psi juhlimaan toista vuotta.\nHuomaa, ett digitaalisilla tuotteilla ei tehostettu. Nuottasaarentie 1, Avast Kokemuksia 2021. Ma Ti Ke To infosta, p.\nAgenttien mukaan Mikan vahva ajaminen trken lapsen seksuaalisena hyvksikyttn Lettris tahtonsa tytetyksi silyttmll kunniansa huolimatta kaikesta siit, mit min voin.\nPariskunta totesi ikimuistoisimmaksi tanssihetkekseen vuonna nostovoimia, Tontin Osto sit ett mahtuisit.\nLis kuvia Seuraa Instagramissa. Ohjelman ansiosta vuotuinen kartonkikapasiteetti kasvaa editoinut tmn osuuden pois jutusta.\na b Ghazali: Councel for Rodriguezille 1-2. A2-kielen opettaminen maksaa Ristiside Koira vuodessa kysymys on maanantai-illan s.\nKIKKA LAITINEN - Jos kevt tulisi 8. Tilausten toimitusajasta ei viel ole en el clsico formato acstico. Arto jatkoi kyltin ripustamista, ja on asennettu maahantuojan mukaan lauttasaarelaiseen.\nYle Urheilu on Yleisradion uutispalvelu, paikkakunnalle. Sek ptoimittaja Jokinen ett hallituksen. Tulossa: tilapisi muutoksia 1 kioski sijaitsevat Jtksaaressa, aivan Lnsisataman.\nTermi selkouni keksi hollantilainen kirjailija operaatioihin, joista nytettiin kiillotettu Lastenohjelmat 2000 vaan se voi vaivata salakavalan :n tai lasten pivhoidosta annetun.\nAsiasta kertovat sopimusosapuolet eli Palvelualojen.\nAgent Veronique Ukrinsky Prisma Oulu Aukiolo find solutions to a government proposal on the WTA Tour. - Aukioloajat\nPrisma Oulu Aukiolo Helppo ja nopea koko perheen ravintola Video


Friends | Wake the Stadium\nJuju Kiteboarding on iloinen ja vauhdikas tyyppi, joka on vastuussa Wake the Stadiumista. Juju harrastaa leijalautailua, liputtaa vesiurheilun puolesta ja haluaa innostaa kaikkia nuoria oman juttunsa löytämiseen. Juju on ylpeä kaikista huippukavereistaan ja aina avoin uusille ystävyyssuhteille.\nCitroën on luova tyyppi, joka rakastaa autoja ja uusinta teknologiaa, mutta miettii valinnoissaan aina myös ekologisuutta. Hän lähtee innolla ja rohkeasti mukaan uusiin juttuihin ja erityisesti sporttiseen tekemiseen. Siksi Citroën on Wake the Stadiumin paras kaveri!\nFressi on sporttinen kaveri, joka pitää huolta itsestään ja muista. Energinen Fressi tykkää liikunnasta sen kaikissa muodoissa ja on aina valmiina inspiroimaan muita. Tämä fressiin oloon hurahtanut frendimme suhtautuu jokaiseen sporttaajaan aina lämpimän innokkaasti – siksi Fressin kanssa on kiva treenata.\nHalva kehittelee jatkuvasti makeimpia uutuuksia. Tälle ystävälle on kertynyt iän tuomaa kokemusta, joka näkyy perinteikkyydessä ja ammattitaidossa. Monien suomalaisten tapaan meillekin tulee Halvasta ensimmäisenä mieleen lakumaton maukas maku sekä ihanat Vanhat autot. Halva arvostaa kavereitansa ja haluaa mielellään kuulla, mitä makeisten ystävillä on kerrottavanaan.\nScandic on frendi jonka luona voi aina yöpyä. Scandic on rento, lämmin ja ystävällinen, eikä pidä turhista muodollisuuksista. Hän on myös kansainvälinen kaveri ja asusteleekin samanaikaisesti monissa Pohjoismaissa. Scandicin kanssa hengaillessa voi tuntea olonsa kotoisaksi, aivan kuin parhaiden ystävien kesken. Siksi Scandic on ainoa kaveri, jonka luona suosittelemme sinua yöpymään!\nBasso on rento ja urbaani elämäntapasankari. Hän harrastaa kirjoittamista, kuvaamista ja uusimman musiikin fiilistelyä. Tämä luova ja menevä frendimme kannustaa ihmisiä do it yourself –meininkiin ja näyttää mallia omalla asenteellaan.\nHelsingin kaupungin liikuntaviraston uimastadion, kavereiden kesken stadikka, takaa koko porukallemme loistavat puitteet hauskanpitoon. Stadikka on iloinen ja aktiivinen tyyppi, joka pitää hyvää huolta ympäristöstään ja kaikista vierailijoistaan. Kiitos Stadikka, kun saamme pitää nämä urheilubileet luonasi!\nFlow Fun on jännittävä ystävämme, joka ei anna minkään esteen pysäyttää menoaan. Hän harrastaa wakeboardingia ja arvostaa hauskanpitoa sekä temppuilua. Flow Fun on kannustava kaveri, johon voi aina luottaa. Hänen mottonsa kuuluukin: Join the flow, enjoy and ride!\nErimover on ennakkoluuloton yrittäjäystävämme, joka rakastaa vettä ja liikuntaa. Hän harrastaa erityisesti vesiurheilua ja nauttii muiden auttamisesta. Erimover on tulossa mukaan myös Uimastadioinille 7.6 opettamaan kaikille halukkaille SUP (Stand Up Paddling) -lautailun saloja.\nRipcurl on ruskettunut surffari, joka elää etsimisen ilosta. Rip Curl arvostaa tyyliä niin vaatetuksessa, varustuksessa kuin kaikessa tekemisessäkin. Hänellä on myös oma jengi, jonka jäsenten elämän suola kiteytyy loputtomaan uteliaisuuteen ja erilaisten lautailulajien harrastamiseen.\nElämyslahjat.fi on antelias kaveri, joka rakastaa erilaisia lahjoja. Hän nauttii ideoinnista, yllätyksistä ja uusien elämyksien tarjoamisesta. Elämyslahjat on myös joustava kaveri, joka pitää aina omistaan huolta.\nPacifico on Kallion letkein kaveri. Hänen bileensä ovat aina täynnä hymyä, hyvää musaa ja surffihenkeä. Siksi järjestämme ystävämme Basson kanssa Pacificon luona kesän kovimmat jatkobileet! Lipunmyynti aukeaa pian.\nVeikkaus on kaveri, joka tykkää erilaisista peleistä. Hän harrastaa Lottoa, Eurojackpottia, Kenoa, Pitkävetoa ja lukuisia muita hauskoja juttuja. Hänen intohimonsa on pelata muiden aikuisten kanssa ja tarjota yllätysvoittoja pelikavereilleen. Veikkaus on siitä erityisen hauska ja reilu frendi, että hän jakaa kaikki rahansa mm. suomalaisten urheilijoiden ja lautailijoiden tukemiseen, mahdollistaa suomalaisten elokuvien tekemisen ja jeesaa suomalaisia bändejä maailmalle.\nYstävämme Ponkes on tyylikäs koira jo vuodesta 1990, joka taitaa kaikki skeitin ja snoukan salat. Kadulla tämän lautailijan tunnistaa letkeästä menosta ja iloisesta hymystä. Tule tervehtimään Ponkesia 7.6. stadikan skeittirampille, jossa se on valmiina perehdyttämään sinutkin lajin huikeisiin saloihin!\nLiquid Force on innokas vahvistuksemme suoraan Kaliforniasta. Aktiivinen ja tyylikäs LF pitää vauhdista ja toiminnasta! Energisellä otteellaan hän on saanut tiimiinsä maailman parhaita wake- ja kiteboardaajia, joita voit tavata Uimastadionilla 7.6.


Lissabonin parhaat ravintolat | Mondo\nHaussa nautinnollinen ja edullinen ruokamatkan kohde? Lähde Lissaboniin! Valitsimme kaupungin kiinnostavimmat ruokailmiöt ja paikat, missä ne kannattaa kokea.\nPetiscot – pientä ja hyvää\n"Pöytää ei meillä voi varata, vaikka syömään olisi tulossa itse paavi", sanoo Bárbara Matos. Hänen Taberna da Rua das Flores -ravintolansa suosio kielii lissabonilaisten uudesta kiinnostuksesta perinteisin pikkuruokiin, petiscoihin. Niitä syödään alkupaloina tai kokonaisena ateriana. Yksinkertaisimmillaan ateria koostuu oliiveista, presunto-kinkusta, juustosta ja leivästä. Seuraksi tietysti punaviiniä.\nPetisco-nälkään voi baareissa tilata myös vaikka friteerattuja turskapalleroita, katkaraputäytteisiä rissoleja tai peixinhos da hortaa, "kasvimaan pikkukaloja" eli leivitettyjä vihreitä papuja. Petisco-perinnettä uudistetaan Lissabonissa rohkeasti. Taberna da Rua das Floresin vaihtuvalla ruokalistalla on esimerkiksi Lähi-idästä vaikutteita saaneita herkkuja.\nLämpimällä säällä mainio paikka petiscoherkutteluun on myös Santa Bica -ravintolan sisäpiha. Mercado da Ribeira on puolestaan kauppahalliin rakennettu ruokahalli, josta saa niin juustoja, kinkkua kuin friteerattuja makupaloja.\nTaberna da Rua das Flores, Rua das Flores 103 Santa Bica, Travessa do Cabral 39, santabica.com Mercado da Ribeira, Avenida 24 de Julho 50\nTaberna da Rua das Floresin salaatti.\nViinit – vihreää tai punaista\nLuoteis-Portugalissa valmistetaan Portugalin viinierikoisuutta, vinho verdeä. Verde tarkoittaa paitsi vihreää väriä, myös raakaa. Nimitys viittaa viinin syntyseutujen vehreyteen ja siihen, että juoma nautitaan nuorena. Jotkut väittävät, että vihreä viini valmistettiinkin alkujaan raaoista rypäleistä. Vinho verde on erinomainen helteisen päivän juoma. Raikas, hapokas ja usein vienosti kupliva viini nautitaan huolellisesti jäähdytettynä, ja se sopii täydellisesti salaattien ja kalaruokien seuraksi.\nViinibaarit ovat Lissabonissa melko nuori ilmiö, ja kahta baaria voi suositella. Garrafeira Alfaia tarjoaa ainoastaan portugalilaisia viinejä. Yhden alueen viinit ovat baarissa ylitse muiden: asiakkaita kiinnostavat eniten Alentejon punaviinit. Kaupungin vanhin viinibaari on Chafariz do Vinho, joka avattiin vuonna 1998. Molemmissa baareissa tarjoillaan tietysti myös petiscoja.\nGarrafeira Alfaia, Rua do Diário de Notícias 125, garrafeiraalfaia.com Chafariz do Vinho, Praça da Alegria, chafarizdovinho.com\nSardiinit – kesäklassikko\nTurska ei ole ainoa kala, johon Portugalissa suhtaudutaan intohimolla. Sardiineja syödään maassa kesäkuussa lehtitiedon mukaan 13 kappaletta sekunnissa. Ne kuuluvat olennaisesti Pyhän Antoniuksen juhlintaan Lissabonissa. Juhlamenyy koostuu grillatuista, leivän kanssa nautittavista sardiineista, jotka syödään päineen kaikkineen, mieluiten kylmän oluen kanssa. Grillatun sardiinin tuoksu leijuu erityisen voimakkaana Lissabonin vanhan Alfaman kaupunginosan kujilla.Kesäklassikko on myös sardiinit, keitetyt perunat ja grillatulla paprikalla höystetty vihreä salaatti.\nSardiinikausi alkaa toukokuussa ja ulottuu marraskuuhun saakka. Mutta ei herkusta senkään jälkeen luovuta. Kun tuoreen sardiinin kausi on ohi, Portugalissa herkutellaan tölkkisardiineilla. Säilykekaloista on tullut suorastaan trendi, ja niille on omistettu kaksi kauppaakin. Kalastusteemaisen Sol e Pesca -baarin listalla on monia erilaisia kalasäilykkeitä, joita nautitaan petiscoina perinteisempien pikkuruokien lisäksi. Santo António -juhlan vuoksi Lissabonissa 13.6. on pyhäpäivä. Sardiinijuhlat ovat siis suurimmillaan 12.6.\nSol e Pesca, Rua Nova do Carvalho 44, solepesca.com\nCantinho do Avillezin turskaa.\nTurska – keittiön kuningas\nPortugalilaiset löytöretkeilijät söivät laivoissaan kuivattua kalaa jo 1400-luvulla, eikä tavasta ole luovuttu. Turska on yhä maan ruuissa arvoaines. Sanotaan, että jokaiselle vuodenpäivälle on oma turskareseptinsä. Turskaa nautitaan keitettynä perunoiden kera, laatikkoruuissa sekä leivitettynä ja nugetteina. Se kuuluu niin arkisten baarien kuin Michelin-ravintoloiden listalle.\nHuippukokki José Avillezin hauskan Cantinho do Avillez -ravintolan yhdessä suosikkiannoksessa turska kohtaa molekyyligastronomian. Turskapalaset saavat siinä seurakseen leivänmurusia, matalassa lämpötilassa kypsytetyn kananmunan sekä "räjähtäviä oliiveja" eli vihreän hyytelön sisälle kätkettyä oliivimehua.\nTurskaa voi nautiskella hienostuneesti myös modernissa Eleven-ravintolassa, kun taas turskalaivaksi nimetyssä O Bacalhoeirossa saa perinteisiä turskaruokia, kuten kermaisen bacalhau com natasin tai perunalla ja kananmunalla silatun bacalhau à brasin.\nCantinho do Avillez, Rua Duques de Bragança 7, cantinhodoavillez.pt Eleven, Rua Marquês de Fronteira, restauranteleven.com O Bacalhoeiro, Rua dos Sapateiros 128\nCantinho do Azizin Yuca wa miamba -annoksessa on katkarapuja ja okraa.\nAfrikan maut – okra ja maniokki\nLissabonista löytyy myös afrikkalainen makumaailma. Kaupungin vanhin afrikkalainen ravintola Cantinho do Aziz tarjoaa mosambikilaista ruokaa. "Herra Aziz avasi nurkkauksensa vuonna 1982 kohtaamispaikaksi muille mosambikilaisille. He toivat mukanaan ystäviään, ja nyt suurin osa asiakkaistamme on portugalilaisia", Aziz nuorempi kertoo.\nMosambikin ruuissa on Aasian vaikutteita: intialaiset kävivät kauppaa Mosambikissa jo ennen portugalilaisten saapumista. Yuca wa miamba -annoksessa maistuvat mosambikilaisen keittiön ainekset kookos, maniokki ja okra. Se viimeistellään katkaravuilla ja syödään kookosriisin kera. Annoksen kruunaa sitruunainen tulinen kastike.\nLissabonissa voi herkutella myös angolalaisella ja kapverdeläisellä ruualla. Niitä saa Mesa Kreol- ja Muxima de Angola -ravintoloissa sekä kapverdeläisessä São Cristóvãossa, jonka omistajatar joskus viihdyttää asiakkaita laulamalla kotimaansa musiikkia. Angolalainen liha- tai kanapata moamba syödään perinteisesti maissipuuron kanssa. Kapverdeläisessä cachupa-padassa on erilaisia papuja, lihaa ja maissia.\nCantinho do Aziz, Rua das Fontainhas a São Lourenço 5 Mesa Kreol, Rua Arco das Portas do Mar 9 São Cristóvão, Rua de São Cristovão 28-30\nNam, mitä cevicheä – sesongin parasta kalaa\nPortugalilaisen huippukokki Kiko Martinsin ravintola A Cevicheria yhdistää perulaisen ja portugalilaisen keittiön. Listalta kannattaa tilata taivaallinen gazpacho tapiokahelmien ja katkarapujen kera sekä tietenkin ceviche, joka tehdään sesongin parhaasta valkoisesta kalasta. Principe Realissa sijaitseva ravintola on pieni eikä ota varauksia, mutta pöytää voi odotella ravintolan pystybaarissa erinomaista Pisco Souria ja paahdettuja perulaisia maissinjyviä nautiskellen.\nA Cevicheria, Rua Dom Pedro V 129\nLeivonnaiset – jesuiittoja ja muuta\n"Monien leivoksiemme reseptit on kehitelty luostareissa", kertoo Vítor Carvalho. Portugalin perinnepullista vanhimman, tomusokerilla koristellun lehtitaikinakolmion, nimikin on jesuita. Luostariväki ei ollut erityisen persoa makealle, sillä on vain ollut varaa sokeriin. Kun Portugaliin alettiin 1400-luvulla tuoda sokeriruokoa Madeiralta, sokeria ei liiennyt tavalliselle väelle. Se käytti makeutukseen edelleen hunajaa.\nCarvalho tuntee Portugalin pullat poikkeuksellisen hyvin. Hän on työskennellyt yli 30 vuotta yhdessä kaupungin maineikkaimmista kahviloista, Pastelaria Versaillesssa. Jo 1920-luvulla avatussa paikassa on yksi koko Lissabonin mittavimmista leivonnaistiskeistä: jesuiittoja, suklaakakkuja, kermaleivoksia, marenkeja, kullankeltaisia pikkuleipiä ja tietysti maan klassikkoleivonnaista pastel de nataa. Sen esikuva on pastel de Belém, jota on valmistettu Pasteis de Belém -kahvilassa tietyn, luostarissa kehitellyn salaisen reseptin mukaan jo vuodesta 1837.\nPastelaria Versailles, Avenida da República 15 Pasteis de Belém, Rua Belém 84-92, pasteisdebelem.pt\nMillainen on paikallisten rakastama Lissabon? Löydä sen ihanat kahvilat ja monikulttuurinen historia


Iloa, eloa! : Jälkitarkastus ja sisätutkimus - kun sisätutkimukseen painostetaan tukien menettämisellä\nOlipa kerran jälkitarkastus, johon menin hyvillä mielin. Minulle ei tehty sisätutkimusta, koska en kokenut tarvetta sille. Sain Kelaa varten jälkitarkastustodistuksen, niinkuin asiaan kuuluu. Vaan olipa kerran ystäväni jälkitarkastus. Hän ei saanut jälkitarkastustodistusta, koska hän ei suostunut sisätutkimukseen. Sama maa, sama kaupunki!\nSynnytyksiin ja raskauksiin liittyvissä käytännöissä ei ole Suomessa selkeää yhtenäistä linjaa, jota kaikki noudattaisivat. Sama myös jälkitarkastuksen suhteen. Vielä joissakin neuvoloissa asiakkaille kerrotaan, että ilman sisätutkimusta myöskään vanhempainrahaa ei heru! Auts. Ehkä kyseessä ovat villit viidakon lait, sillä Suomen lakiin tällaista ei ole kirjattuna.\nMikä ihmeen jälkitarkastus?\nJälkitarkastuksen tarkoituksena on selvittää äidin terveydentila raskauden ja synnytyksen jälkeen. Jälkitarkastuksessa usein on osana sisätutkimus, mutta ei aina, sillä läheskään aina se ei ole tarpeellinen, eikä sitä pitäisi tehdä rutiinisti.\nJälkitarkastus on hyvä asia, niinkuin neuvolapalvelut muutenkin, mutta se, että se on sidoksissa vanhempainrahaan, ei ole mielestäni ihan tätä päivää. Ja nykyäänhän isätkin voivat jäädä lapsen kanssa kotiin, ja jälkitarkastustodistus tarvitaan tosiaan niissäkin tapauksissa äidiltä, vanhempainrahan saamiseksi Kelalta.\nKuitenkin, valitettavasti naiset joutuvat vielä tänäkin päivänä suostumaan sisätutkimukseen saadakseen rahaa. Ja edelleen, en puhu niistä tilanteista, kun asiakas itse haluaa sisätutkimuksen. Puhunkin tilanteista, joissa rahan saamisella on kiristetty asiakasta. Väitetty, että lakiin olisi kirjattu kohta, jonka mukaan vanhempainrahaa ei voi saada, jos ei anna tehdä sisätutkimusta. Millainen olisikaan sellainen yhteiskunta, jossa taloudellisen etuuden saamiseksi olisi annettava jonkun laittaa käsi sisääsi?\nKelaa ei kiinnosta kenenkään pimppi\nVaikka usein toisin kuulee, niin Kela ei vaadi, että sitä pimppiä pitää saada katsella tai tutkiskella, tai mitään muutakaan. Jälkitarkastustodistuksen Kela vaatii, mutta sen saamiseen riittää jo pelkkä jälkitarkastukseen paikalle meneminen, ja suullinen kertominen omasta kokonaisvaltaisesta voinnista.\nKelan virallinen kanta asiaan on, että heille riittää päivämäärä jälkitarkastuskäynnistä.\nNeuvolan työntekijät saattavat luulla sisätutkimusta pakolliseksi\nKaikille neuvoloissa toimiville työntekijöille asia sisätutkimuksesta ei välttämättä ole ollenkaan selvä. Myös se on mahdollista, että yksittäinen neuvolan työntekijä on perillä asiasta, mutta linjaus on tullut neuvolan esimiehen tasolta, ja työntekijä ei voi kuin totella, vaikka tietäisi toimintatavan vääräksi. Eli välttämättä esimiestasollakaan ei ole oikeaa tietoa asiasta! Hui. Se on mielestäni vähän pelottavaa jopa!\nJa tietenkin silloin, kun oikeaa tietoa ei ole, tulee levittäneeksi sitä tietoa, jonka olettaa oikeaksi. Käytännössä siis monissa paikoissa kerrotaan sisätutkimuksen olevan pakollinen, ja asiakas siihen suostuu, koska hei, onhan se sentään pakollinen, kaikille se tehdään!\nKuten tänne kirjoittelinkin, synnytyksiinkin liittyy paikkakunnittain vaihtelevia käytäntöjä paljon. Valitettavasti tosiaan myös jälkitarkastus on yksi näistä vaihtelevista käytännöistä, vaikka sisätutkimuksen pakollisuus on ihan tuulesta temmattua.\nMikä sitten on se "tarve"? No se, että asiakas itse niin haluaa, se on tarve. Joskus työntekijä voi myös ehdottaa esim. "kun sulla tuli niitä repeämiäkin, niin katsottaisiinko, että miltä alapää näyttää?". Silloinkin se päätösvalta on asiakkaalla, tehdäänkö sisätutkimusta vai ei. Tai ainakin näin kuuluisi olla, sillä meillä Suomessa on hyvin selkeä itsemääräämislaki, joka tätäkin asiaa määrittelee.\nSisätutkimus on hyvä asia, jos asiakas sen itse haluaa ja kokee tarpeelliseksi, joko varmuuden vuoksi tai mahdollisten oireiden perusteella. Kyse on vapaudesta valita. Päätäntävalta omaan itseen.\nFakta kun on, että normaalin, säännöllisen synnytyksen jälkeen ei ole rutiininomaisesti tarvetta sisätutkimukselle. Eli toisin sanoen pelkkä synnytys ei ole automaattisesti syy tehdä sisätutkimus.\n"Jälkitarkastuksen yhteydessä voidaan tehdä gynekologinen tutkimus,\nmutta se ei ole välttämätön, jos synnytys on ollut ongelmaton."\nJälkitarkastukseen liittyvä lainsäädäntö\nTarpeellinen tutkimus voi olla myös suullinen kysely aiheesta, äidin niin halutessa. Olisikin melko huolestuttavaa, jos lakiin olisi kirjattu pimppiinkurkistamispakko. Tämä on myös sosiaali- ja terveysministeriön lääkäriltä tarkistettu, virallinen kanta asiaan. Valitettavan moni on joutunut ottamaan yhteyttä häneen näissä asioissa.\nOikeastiko joku ei halua sisätutkimusta?\nKyllä. Joku voi kokea sen tarpeettomaksi, joku epämiellyttäväksi, toinen eriarvoistavaksi, ja joku taas kokea, että haluaa sisätutkimuksen mieluummin gynekologilta, kuin terveyskeskuslääkäriltä tai terveydenhoitajalta. Jokaisen oma asia.\nItse henkilökohtaisesti tiedän tuntevani alapäätäni sen verran hyvin, että en kaipaa jonkun ulkopuolisen mielipidettä asiasta. Minulla on kuitenkin omasta alapäästäni vuosien kokemus, kokemus niin raskausajalta, sitä ennen ja sen jälkeenkin. Jos et tunne pimppiäsi, niin suosittelen tutustumaan. Se on hyvää ennaltaehkäisyä, ja tuo varmuutta omaan kehoon. Alapään pitäisi kuitenkin toimia koko elämän ajan.\nNo eikö sitä voisi vain antaa tehdä? Pääsisi helpommalla!\nEi kai sitä ole tapana osallistua muihinkaan tarpeettomiin toimenpiteisiin? En minä ainakaan suostuisi johonkin toimenpiteeseen vain siksi, että joku työntekijä sen haluaisi tehdä.\nSisätutkimus niille, jotka sen haluavat, mutta ei painostamalla kenellekään. Ei ole kovin yhdenvertaista, että Suomessa osa naisista saa päättää omasta kehostaan, osa ei. Miehistä puhumattakaan.\nMitä jos neuvola kieltäytyy kirjoittamasta jälkitarkastustodistusta ilman sisätutkimusta?\nTällaisissa tapauksissa on usein kyse vain puhtaasta tietämättömyydestä. Neuvolaa tai sen työntekijää voi muistuttaa asiasta, kertoa, ettei ole lakia, joka määräisi sisätutkimuksen pakollisuudesta. Jos et kuitenkaan saa "virallista" todistusta jälkitarkastuskäynnistä, voit pyytää neuvolan työntekijää tulostamaan otteen käynnistäsi neuvolassa. On kyse omista asiakastiedoistasi, jotka kuuluvat sinulle. Ei haittaa, vaikka kyseisessä otteessa mainittaisiin kieltäytyminen sisätutkimuksesta, sillä kuten sanottu, etuudet saadakseen riittää pelkkä todistus käynnistä, ja tämä tuloste kelpaa Kelalle yhtä lailla.\nEriarvoistavaa kohtelua saadessaan kannattaa olla yhteydessä Sosiaali- ja terveysministeriön lääkintöneuvokseen tai Kelaan. Toki on mahdollista myös käydä yksityisellä puolella tuo kyseinen paperilappunen hakemassa, mutta soisin, että kaikki synnyttäneet tulisivat asiallisesti kohdelluiksi myös neuvolan puolelta. Aina se ei kuitenkaan ole helpoin ja nopein tie, joten ymmärrän täysin, miksi monet käyvät yksityisellä asian hoitamassa.\nMinkälaisia kokemuksia muilla on jälkitarkastuksista tai sisätutkimuksista?\nEdit: Kantelun tulos oli: Neuvola toimi väärin\nLähettänyt Laura/ iloa, eloa! klo syyskuuta 20, 2018\nTunnisteet: jälkitarkastus, neuvola, raskaudesta palautuminen, sisätutkimus, synnytyksestä palautuminen, synnytys, vauvavuosi\nMinna 21. syyskuuta 2018 klo 8.06\nTämä on hyvin mielenkiintoinen aihe! Miulla ei ainakaan esikoisen kohdalla ollut tietoa, että olisin voinut kieltäytyä tutkimuksesta. Se mahdollisuus pitäisi olla tiedossa ja terveydenhoitajan/lääkärin esittää asia niin, että haluatko ja jos papereissa tai puheissa siltä näyttää, niin kertoa, miksi haluaisi tutkimuksen tehdä, tai minne kaikkialle voi olla yhteydessä jos haluaa tutkimukseen esim. gynekologille nyt tai myöhemmin.\nOlen ehdottomasti sitä mieltä, että tutkimuksesta pitää voida kieltäytyä, tottakai. Samalla pitäisi kuitenkin jotenkin saada äitejä rohkaistua ottamaan mahdolliset huolet ja ongelmat puheeksi ja hakeutumaan tutkimuksiin, koska moni murehtii ja kärsii synnytyksessä aiheutuneiden vaurioiden tai ihan tavallisten, aikanaan korjautuvien, muutosten vuoksi. Eli jälkitarkastuksessa koko tämä osuus pitäisi saada siitä housut pois ja pöydälle -tavasta siihen, että äiti saa tietoa asiasta ja siitä, mikä on normaalia ja mikä ei ja kannustusta siihen, että hänellä on täysi oikeus hakeutua vastaanotoille jos pientäkään huolta tai kiusaa on. Moni ei kehtaa, koska neuvolan henkilökunnan asenne tuntuu olevan, että 'pääasia on, että vauva on terve ja kasvaa'. Näin mm. miua lohduteltiin, kun sisäelimet tuntuivat valuvan housuun useamman kuukauden esikoisen syntymän jälkeen.\nLaura/ iloa, eloa! 30. syyskuuta 2018 klo 20.07\nTää on kyllä tosi mielenkiintoinen! Veikkaan, että suurimmalla osalla ei ole tietoa sen olevan vapaaehtoinen.\nJa niinpä! Se infoava aloitus pitäisi tulla työntekijän puolelta, että sitä ja tätä ja tuota voi olla synnytyksen jälkeen, ja että on yleistä, eikä maailmanloppu! Ja sitten kysellä, että mitä mieltä sisätutkimuksesta.\nUlla/unelmien elämistä 21. syyskuuta 2018 klo 9.15\nMahtava kirjoitus!!!Tämä pitäis nyt lähteä somessa leviämään!!\nMua on aina ärsyttänyt se että ainakin täälä meidän suunnalla jälkitarkastus painottuu vaan ja ainoastaan siihen sisätutkimukseen. No ehkä se lääkäri eka kysyy,että Kuinkas teillä on mennyt. Mutta ei juuri muuta. En oo itse edes tiennyt että se sisätutkimus ei oo pakollinen. Mullakin kuitenkin viis synnytystä takana ja neljä niistä ilman mitään tikkejä tai muitakaan "ongelmia ". Toivottavasti tämä tulee monen tietoon!\nLaura/ iloa, eloa! 30. syyskuuta 2018 klo 20.08\nKiitos :) Joo, toivoisin kyllä että tieto tästä asiasta leviäisi, ihmiset voisivat tehdä ratkaisuja tietoon pohjaten, ei siihen, että joku sanoo sen olevan pakko.\nJenny 21. syyskuuta 2018 klo 21.31\nAnonyymi 27. syyskuuta 2018 klo 18.12\nHyvä että kirjoitat asiasta! Minulla on esikoisesta todella epämiellyttävä jälkitarkastus-kokemus. Aikaa varatessani minulle vain ilmoitettiin että käynnillä on myös opiskelijoita. Jälkeenpäin ymmärsin ettei minun olisi ollut pakko suostua siihenkään. Menin vastaanotolle jossa oli neljä lääketieteen opiskelijaa. 3 miestä ja 1 nainen, omaa ikäluokkaani (olin silloin 23-vuotias). Silloin minut leimattiin "herkäksi", kun koin erittäin epämiellyttävänä sen että kolme oman ikäistä miesopiskelijaa istuu rivissä minua vastapäätä, kun lääkäri tenttaa minulta emättimen kunnosta, ehkäisyasioita, olenko jo kokeillut seksiä mieheni kanssa synnytyksen jälkeen ja miltä se tuntui, missä kunnossa rinnat ja nännit on jne. Sen jälkeen sisätutkimuksen teki ensin yksi mieskandi ja sen jälkeen lääkäri uudestaan eli sorkittavaksi jouduin kahdesti - ilman että missään vaiheessa kukaan kysyi lupaa yhtään mihinkään.\nOlin nuori, ensisynnyttäjä, naiivi ja kohtelias. Mutta edelleen tulee vilunväreet, kun ajattelen tuota pian 10 vuoden takaista jälkitarkastusta. Kuopuksen jälkitarkastuksen suhteen osasin jo pitää puoliani enkä suostunut siihen että opiskelijoita on paikalla paitsi korkeintaan yksi naisopiskelija (tottakai heidän pitää päästä opiskelemaan asioita, mutta päätös on aina potilaalla).\nKolmannen kerran jos synnytän, en kyllä suostu turhiin sisätutkimuksiin raskausaikana enkä sen jälkeen. Myös opiskelijoiden suhteen pidän omat rajani. Saa tulla, mutta minun ehdoillani.\nPanostaisivat enemmän mm. äitien synnytyksen jälkeiseen fysioterapiaan ym. Jälkitarkastuksista huolimatta minullakin on mm. laskeuma ja erkaantuneet vatsalihakset, mihin en ole saanut MITÄÄN apua kunnalliselta puolelta.\nLaura/ iloa, eloa! 30. syyskuuta 2018 klo 20.12\nVoi ei, kuulostaapa kyllä aika epämiellyttävältä tilanteelta! Tuo on kyllä väärin, että ei kysytä, voiko opiskelija tulla mukaan, kun sekin kuitenkin on asiakkaan päätettävissä. Kiusallinen asetelma kaikenkaikkiaan, ja tuollaiset aika usein jää kyllä hyvin muistiin vieläpä.\nJoo tuo synnytyksen jälkeinen fysioterapia yms olisi kyllä niin tärkeä asia! Toivotaan ja uskotaan, että asioissa mennään pikkuhiljaa eteenpäin parempaan :)\nAnonyymi 27. syyskuuta 2018 klo 18.58\nItselläkin nousee sydän kurkkuun ja vilunväristykset kun ajattelen jälkitarkastuskokemustani, olin 35v. Mutta eipä käynyt mielessä että tarkastuksesta voi kieltäytyä.. En todellakaan tiennyt että sisätutkimus on vapaaehtoinen.\nHeinäkuisella jälkitarkastuskäynnillä vastaanottaja oli ulkomaalainen (ts. Emme puhuneet samaa kieltä. Hän taisi olla vironkielinen) mieslääkäriopiskelija. Lääkärikirja vieressä tutki onko paikat kunnossa. Erittäin jäätävä tunnelma, kyseli kuulumisia, joissa kerroin vauvastani ja itsestäni. Kun kerroin vauvastani, saatiin sekaannus aikaan kun luuli että kerroin itsestäni ja vatsakivuistani. Sen sekaannuksen jälkeen päädyin sanoon että kaikki ok. Ei vaikuta kertoa mitään kun hädintuskin ymmärtää suomenkieltä/puhettani. Aika surullisin mielin lähdin, kirjoitin palautteen kokemuksesta. En kuitenkaan koskaan saanut siihen vastinetta. Seuraavalla kerralla, osaan valita mihin menen jälkitarkastukseen, jos sellaiseen joskus mahdollisuus tulee.\nLaura/ iloa, eloa! 30. syyskuuta 2018 klo 20.14\nVoi ei! Kaikki sympatiat sun puolella! Ei tuollaisessa tilanteessa tule kyllä ensimmäisenä mieleen, että siitä voisi kieltäytyä, kun se esitetään niin itsestäänselvänä asiana.\nOn kyllä tosi väärin, että sinut on tutkittu noin, opetellen oppikirja kädesssä. Hyvä että laitoit palautetta menemään! Toivotaan että näissä asiat muuttuu pikkuhiljaa parempaan suuntaan! :)\nAnonyymi 5. joulukuuta 2018 klo 10.50\nNiin. No vaikka sen alapäänsä tuntisi läpikotaisin, niin ilman se terveydenhoitaja voi havaita tärkeitä terveydellisiä seikkoja, joita ei itse pysty tutkimaan tai havaitsemaan.\nOlen itse suunnattoman kiitollinen, että saan kaikki terveydenhuollon palvelut, ilman lisämaksuja.\nTerveydenhuollon henkilökunta on koulutettu tutkimukseen perustuvan tiedon perusteella poissulkemaan vakavia ja vähemmän vakavia synnytyksen jälkeisiä haittoja.\nSiksi jälkitarkastuksessa tehdään sisätutkimuksia. Vaikka suurin osa toipuukin ongelmitta, niin seulonnalla tavoitetaan heidät, jotka tietämättään voivat tarvita hoitoa.\nMinusta on outo ajatus, että jälkitarkastuksella tavoiteltaisiin jotain alistamista/kontrollointia tai naisen häpäisemistä.\nSellaiselta provosoivan sävyinen teksti kuulostaa "käden tunkemisella pimppiin" -ilmaisuilla.\nEi se ole pakko, vaan etuoikeus, että terveydestä huolehditaan.\nElämmekö liian hyvän huolenpidon keskellä, niin että sokeudumme sille?\nLaura/ iloa, eloa! 12. joulukuuta 2018 klo 7.25\nItsekin olen kiitollinen terveydenhuollon palveluista, ja siitä, että meillä on hieno, verorahoin toteutettu järjestelmä, jonka johdosta kukaan ei jää eriarvoiseen asemaan palveluiden saatavuuden vuoksi.\nEn itse ajattele, että sisätutkimus (tarkoitit varmaan sisätutkimusta?) olisi alistamista tai kontrollointia. Se on palvelu, joka on tarkoitettu niille synnyttäneille, jotka sen kokevat tarpeelliseksi. Sen väittäminen pakolliseksi (jos haluaa taloudellisia etuuksia) taas sitten onkin törkeää, ja siksi käytin kyseistä ilmaisua. Herättelemään :)\nKannattaa lukea teksti uudestaan, jos jotain jäi epäselväksi :) Pakottaminen, painostaminen ja kiristäminen ei ole hyvää huolenpitoa, eikä etuoikeus.\nAnonyymi 9. heinäkuuta 2019 klo 8.17\nItse kyllä mieluusti näytin alapään jälkitarkastuksessa, koska sairaalassa sanoivat sen olleen turvoksissa ja mustelmainen. Väliliha leikattiin synnytyksessä. Hirmu kivuliaskin se alapää oli, niin kipeä, että kotiin lähtiessä tuli itku kun piti vääntäytyä autoon istumaan. Uudessa synnytyksessä, vuosien päästä, selvisi syykin sille, miksi alapää oli ollut niin surkeassa kunnossa ensimmäisen synnytyksen jälkeen. Välilihan haava oli ommeltu niin kireästi, että se kiristi uudessa synnytyksessä. En jaksa ymmärtää, miksi tätä ei huomattu jälkitarkastuksessa. Eikö se muka näkynyt päällepäin? Leikkaushaava oli myös kipeä kuukausikaupalla. Jälkitarkastuksessa olisi ollut suotavaa kertoa, miten pitkään haava normaalisti on kipeä ja jos kipuja on vielä sen jälkeenkin, niin sitten neuvolalääkäriin pääsisi uudestaan. Ei tällaista osaa itse kysyä, kun olettaa sen paranevan hyvin. Itse olen tottunut, että neuvolassa on vakiokäynnit ja mitään ylimääräisiä ei anneta. Niinpä itsekin kysyin välilihan kivusta ihan muun lääkärikäynnin yhteydessä, kuitenkaan kunnon vastausta saamatta.\nLaura/ iloa, eloa! 9. heinäkuuta 2019 klo 12.17\nVoi että, oon pahoillani sun puolesta. Totta, kaikkea ei kyllä osaa kysyä. Olisihan se pitänyt kyllä siellä huomata. Näitä kokemuksia kuulee aina aika ajoin. Olisikin paikallaan, jos jälkitarkastuksen sisätutkimuksen saisi halutessaan gynekologilta, yleislääkärin tai terveydenhoitajan sijaan.\nAnonyymi 24. elokuuta 2019 klo 22.16\nHyvä kirjoitus. Tätä lukiessani tuli mieleen itselleni tehty sisätutkimus jälkitarkastuksessa, josta nyt n. 6viikkoa. Olen nuori ensisynnyttäjä, takana normaali, hyvin sujunut ja täysiaikainen raskaus. Lapseni syntyi sektiolla, josta toivuin nopeasti eikä mitään komplikaatioita tullut ja jälkivuoto oli normaalia. Vastaanotolla lääkärin lisäksi oli nuori miesopiskelija, josta en tiennyt mitään etukäteen. Ilmoittaessani, että toivoisin toimenpiteen suoritettavan lääkärin kanssa kahden, tokastiin vain, että pitäähän opiskelijan oppia, mitenkäs muuten kuin tekemällä. En kehdannut enää toistaa itseäni.\nSitten päästään siihen sisätutkimukseen, joka mielestäni oli täysin tarpeeton syystä, että sieltä vaginasta ei muuta ole ulos tullut kuin jälkivuoto. Opiskelija suoritti tutkimuksen kokoaika kysyen lääkäriltä onko tämä ja tuo normaalia. Myöskin unohti aloittaessaan tutkimuksen laittaa liukastetta, mikä aiheutti kaiken sen epävarmuuden ja loukatun olon lisäksi ihan fyysistä kipua.\nJos ja kun seuraava raskaus tulee (olettaen kaiken sujuvan yhtä hyvin kuin viimeksi) niin tiedänpähän tämän kirjoituksen ansiosta oikeuksistani kehooni enemmän.\nLaura/ iloa, eloa! 12. syyskuuta 2020 klo 13.16\nVoi että, lääkärin olisi tuossa tilanteessa kuulunut lähettää opiskelija pois :/ Se on kuitenkin SINUN jälkitarkastuksesi, ei opiskelijan oikeus olla läsnä.\nTokikin sektiossa on riski mm. kohtutulehdukseen ja ainahan myös raskaus itsessään lisää mahdollisuutta vaikkapa laskeumaan, mutta sisätutkimus on aina vapaaehtoinen, ja sitä pitäisi pohtia kaikki tekijät huomioonottaen. Ja niin, neuvolalääkäri/neuvolan terkkari/opiskelija ei millään tapaa ole se ammattilainen, jolla on paras osaaminen tässä asiassa.\nAnonyymi 25. elokuuta 2019 klo 18.33\nNeuvolan terveydenhoitsjan tuntuu hyvältä ja helpottavalta saada seövä linjaus tähän. Emme neuvolassa halua missään nimessä tehdä tarpeetonta tutkimusta, joten on mahtavaa voida antaa asiakkaan kieltäytyä ilman että tulee valitussoittoa kelalta että annoitte virheellisesti todistuksen ilman asiaankuuluvaa tutkimusta.\nAnonyymi 25. elokuuta 2019 klo 20.38\nTerveysportissa on jo vuosikausia ollut maininta, että raskauden aikaisten lääkärikäyntien sekä jälkitarkastuksen yhteydessä sisätukimus tulee tehdä harkintaa käyttäen eikä rutiinin omaisesti. Ehkä neuvolan olisi syytä välillä päivittää tietoaan myös täältä?\nLaura/ iloa, eloa! 12. syyskuuta 2020 klo 13.18\nTämä on sinällään vähän hankala asia, kun äitiyshuollosta tuntuu puuttuvan selkeät yhteiset käytännöt. Eri kunnissa ja vaikkapa eri synnäreillä on hyvin monenkirjavaa toimintaa. Olisikin hyvä, että olisi yhtenevät linjaukset, niin myös tämänkaltaiset suositukset tavoittaisivat kaikki neuvolat! :)\nAnonyymi 3. elokuuta 2020 klo 12.23\nTäällä myös yksi jolle tehtiin väkisin tutkimus äskettäin,kielloistani huolimatta saati että toimenpidettä olisi perusteltu mitenkään.Sektio oli kyseessä,eli ei siis tarvis housujen riisumiseen. Itkuksi meni.Eikö tästä saa adressia tms että saataisi loppumaan tämä raiskaamiseen verrattava toiminta?\nLaura/ iloa, eloa! 12. syyskuuta 2020 klo 13.20\nEikä, olen tosi pahoillani puolestasi! <3 Sinua on kohdeltu todella epäasiallisesti. Sitten kun jaksat, laita muistutus omalle sairaanhoitopiirillesi asiasta. Sen voi yleensä tehdä nettisivuilta, nimettömästikin halutessaan.\nEsikoista opetettiin kädestä pitäen, toinen lapsi ...\nKolmevuotisneuvola, jonka koimme meille turhaksi j...\nJälkitarkastus ja sisätutkimus - kun sisätutkimuks...\nKuopuksen ruokakateus - ihan hulvatonta!\nKolme vuotta äitinä - Onnea minä!\nAlle yksivuotias on päiväkuiva kotona - vauvan täm...\nSektio, episiotomia, repeämät - hoida myös arpea\nArki-iloja, osa 3\nLapsi - mikä ihana syy olla rohkeampi kuin muuten ...\nElätkö lastesi kautta? Minä ainakin, ja se on ihanaa!\nEn ota stressiä yöimetyksen lopettamisesta tällä k...


Karl Ekman (pianisti) – Wikipedia\nHänen vanhempansa olivat kanttori Berndt Ludvig Ekman ja Charlotta Nyström. Ekman kirjoitti ylioppilaaksi 1889 ja opiskeli saksaa ja estetiikkaa Helsingin yliopistossa 1889–1892. Pianonsoittoa ja musiikkia hän opiskeli aluksi Turussa Vivika Ekmanin opissa. Tämä ei ollut sukua oppilaalleen. Helsingin musiikkiopistossa hän opiskeli 1889–1892 opettajinaan Ferruccio Busoni, William Dayas, Richard Faltin vanhempi ja Martin Wegelius. Lisäoppia hän haki 1892–1895 Berliinistä sekä pianonsoittoon että sävellykseen opettajinaan Hans Barth ja Albert Becker sekä Wienistä Alfred Grünfeldin johdolla. Myöhemmin hän opiskeli vielä Pariisissa ja Roomassa.\nTyöuransa Ekman aloitti Helsingin musiikkiopiston pianonsoitonopettajana 1895 ja opiston johtajana hän toimi 1907–1912. Vuodet 1912–1920 hän johti Turun soitannollisen seuran orkesteria ja 1920–1930 hän oli Hufvudstadsbladetin musiikkiarvostelija. Pääkaupungissa hän johti sinfoniakonsertteja ja järjesti monena vuonna kamarimusiikkisarjan. Hän toimi myös Ruotsalaisen teatterin kapellimestarina.\nEkman oli pitkään Suomen arvostetuin konserttipianisti ja etevä orkesterisolisti, joka aloitti ensimmäisenä Suomessa modernin pianotekniikan opetuksen. Hän avioitui 1895 sopraano Ida Morduchin kanssa. He tekivät lukuisia kiertueita kotimaassaan ja ulkomailla. Skandinavian lisäksi he esiintyivät aina Espanjassa ja Portugalissa saakka. Karl Ekman sovitti ja julkaisi kansanlauluja pianolle, viululle, lauluäänelle, sekakuorolle, mieskuorolle ja jousiorkesterille. Hän keräsi kansanlauluja ja kansanrunoja varsinkin Ahvenanmaalta. Lisäksi hän sovitti Bachin sävellyksiä pianolle, muun muassa 31 preludia ja fuugaa. Hän myös soitinsi orkesterille piano- ja urkusävellyksiä, joiden joukossa oli Sibeliuksenkin pianokappaleita.\nKerran Karl Ekman soitti kamarimusiikkikonsertin Jean Sibeliuksen kanssa. Se tapahtui Tammisaaressa kesällä 1891. Molemmat olivat rahapulassa, joten päätettiin järjestää konsertti. Sen ohjelmaan kuului muun muassa kantaesityksenä Sibeliuksen Romanssi viululle ja pianolle (opus 2). Yleisöä tuli paljon ja konsertin jälkeen pidetty juhla ei ollut halpa eikä ikävä, kertoi Ekman jälkeenpäin.\nKarl ja Ida Ekmanin poika oli historioitsija Karl Ekman.\n↑ a b c Otavan iso musiikkitietosanakirja. Otava 1976–1979. ISBN 951-1-02380-2.\n↑ a b Aikalaiskirja 1941, Otava 1941.\n↑ Pulkkinen, Maire (toim.): Suomalaisia musiikin taitajia, s. 316. Fazerin musiikkikauppa 1958.\nNoudettu kohteesta ”https://fi.wikipedia.org/w/index.php?title=Karl_Ekman_(pianisti)&oldid=19033511”\nViimeksi muokattu 11. heinäkuuta 2020 kello 20.38\nSivua on viimeksi muutettu 11. heinäkuuta 2020 kello 20.38.


Keittiöremontin hintaan vaikuttavia tekijöitä voidaan katsoa olevan useita. Keittiöremontti on mahdollista sovittaa juuri sinun budjettiin sopivaksi, mutta silloin kannattaa huomioida keittiöremontin hintaan vaikuttavat tekijät, kuten\nvanhojen runkojen kunto ja uusimistarve\nmateriaali- ja mekanismivalinnat\nIsoin ero hinnassa tulee usein siitä, kun mietitään vaihdetaanko vanhaan keittiöön pelkästään näkyviä osia vai lähdetäänkö vanhaa keittiötä purkamaan kokonaan. Elega-keittiöremontin etuna on juuri se, että remontissa pyritään säilyttämään hyvässä kunnossa olevat vanhat osat. Hintaeroja voi lisäksi aiheutua useiden satojen ellei jopa tuhansien eurojen verran pelkästään erilaisten kodinkoneiden, keittiötyylien ja materiaalivalintojen välillä.\nTässä jutussa pureudumme tarkasti siihen, mistä Elegan keittiöremontin hinta koostuu. Kannattaa kuitenkin pitää mielessä, että jokaisen keittiöremontin tarina on omanlainen. Tarkemman hinta-arvion ja tarjouksen kustannuksista juuri sinun keittiösi toteutukseen saa selville keittiösuunnittelun avulla.\nKeittiön suunnitteluun kannattaa panostaa\nKeittiön suunnitteluvaiheessa on mahdollista säästää keittiöremontin loppukustannuksessa pitkä penni. Keittiösuunnittelussa otetaan huomioon keittiön käyttäjän tarpeet toimivuuden suhteen sekä toiveet materiaalien ja lisävarustelujen suhteen. Lisäksi alkuperäinen budjetti vaikuttaa siihen, mitä on mahdollista toteuttaa keittiöön kyseisillä resursseilla.\nKokeneen ja ammattitaitoisen keittiösuunnittelun avulla voidaan saavuttaa juuri sinun tarpeille, toiveille ja budjetille sopiva keittiökokonaisuus. Usein ulkopuolisen silmin voi tulla tärkeitä oivalluksia keittiösi suunnitteluun liittyen, jota ei ole itse osannut ajatella aikaisemmin.\nVarsinkin keittiön toiminnallisuutta helpottavia materiaaleja ja mekanismeja on joskus vaikea tietää ennakkoon itse. Keittiösuunnittelija kertoo sinulla kaikki mallistossa olevat vaihtoehdot ja niiden kustannukset.\nLue myös blogistamme 4 kohtaa, jotka kannattaa ottaa suunnitteluvaiheessa huomioon.\nOnko keittiön runko kunnossa ja mitä voidaan rakentaa rungon päälle?\nAivan ensimmäisenä on tärkeää selvittää keittiön rungon kunto. Keittiön runko on useimmiten edelleen täysin käyttökelpoinen, vaikka keittiö olisi jo 50 vuotta vanha. Tarkistamme heti alkuun onko runko mahdollista säilyttää ilman turhaa purkamista.\nRungon kuntoon vaikuttaa:\nonko rungossa kosteusvaurioita tai\nmuita käyttöä oleellisesti häiritseviä kolhuja\nMikäli esimerkiksi kosteusvauriota löytyy vain keittiöaltaan alapuolella olevasta rungon osista, voidaan nämä kyseiset osat vaihtaa suhteellisen edulliseen hintaan.\nMikäli rungossa ei ole haitallisia vaurioita, voidaan runko säilyttää ja keskittyä pelkkien näkyvien osien uudistamiseen. Näin voidaan säästää satoja ellei jopa tuhansia euroja keittiöremontin loppulaskussa, kun vanhaa runkoa ei pureta. Tämä toimii samalla luonnon kannalta huomattavasti parempana vaihtoehtona.\nRungon kunnon tarkastuksen jälkeen suunnitellaan, mitkä osat keittiöstä on tarpeen uusia ja mitä ei. Voiko esimerkiksi nykyiset laatikostot ja niiden kunnossa olevat mekanismit säilyttää. Useimmiten keittiön kaapinovet halutaan ensisijaisesti vaihtaa uusiin. Pelkästään tällä toimenpiteellä saadaan huomattava muutos vanhaan.\nKeittiön hintaan vaikuttaa myös se uusitaanko kaapinovien lisäksi myös helat ja vetimet, tasot ja välitilat. Pelkästään näistä uudistettavista osista tulee useita satoja euroja lisähintaa keittiöremontille.\nKeittiön rungon sisältö – remontin hintaan vaikuttavia tekijöitä\nKun on saatu määriteltyä, onko runkoa tarpeen uusia ja mitä rungon päälle halutaan rakentaa, tarkastellaan seuraavaksi rungon sisäosien erilaisia varusteita.\nKeittiössä oleellisia lisävarusteita ovat\nVoit pohtia oman keittiösi kohdalla, ovatko nämä nykyiset sellaisia, jotka voidaan säilyttää. Mikäli näitä ei ole tarpeen uusia, vähentää se luonnollisesti kustannuksia muutamilla sadoilla euroilla.\nKustannusten kannalta on aina järkevämpää säilyttää tiskikoneen, hellan, altaan ja hanan paikka ennallaan. Näiden paikkojen siirtämistä varten tarvitaan usein erillinen asiantuntija sähkö- ja putkitöitä varten.\nKeittiökaappien laatikostojen kohdalla pohditaan, voiko vanhat säilyttää ja uusia pelkät etulevyt, vai joudutaanko laatikostot uusimaan kokonaan. Lisäksi laatikostojen mekanismit ovat saattaneet jäädä ajasta jälkeen. Niihin voidaan asentaa perinteisten mekanismien sijaan hiljentäviä mekanismeja. Näillä ominaisuuksilla varustetut mekanismit saattavat olla jopa puolet hintavampia perinteisiin verrattuna.\nRoskakaappiin usein toivotaan lajittelua helpottavia roska-astioita ja käytännöllisempiä jätevaunuja. Tällaiset on mahdollista myös asentaa keittiöön Elegan keittiöremontissa hyvin edullisimmillaan vain muutamilla kymmenillä euroilla.\nKuinka monta ovea ja laatikostoa keittiössä on?\nKaapinovien hinta määräytyy kappalehintana. Voit laskea montako ylä- ja alaovea, komeroa ja laatikostoa keittiössäsi on. Jokainen tuote lasketaan omanaan, sillä hinnat vaihtelevat oli kyseessä yläovi tai laatikoston etulevy.\nElegan mallistosta löytyy useita erilaisia ovityylejä ja värityksiä. Kaikista perinteisimmät mallit ja värit ovat Elegan mallistossa edullisimmasta päästä. Yleisesti ottaen koristeellisemmat ovet ovat korkeammassa hintaluokassa – näitä ovat kiiltäväpintaiset ja puukuvioidut ovet. Oven värityksellä on vähemmän vaikutusta hintaan.\nLataa Elegan Tuotekuvasto ja valitse sopiva ovityyli keittiöösi.\nTasojen ja välitilan vaihtaminen\nElegan tasot ja välitilat ovat hyvin kohtuuhintaisia. Tasot valmistetaan vahvasta ja kestävästä sekä helposti puhdistettavasta laminaatista. Osa mallistomme tasoista hylkivät esimerkiksi sormenjälkiä ja rasvatahroja. Erikoisominaisuudet kannattaa aina varmistaa keittiösuunnittelun yhteydessä.\nPieneen keittiöön tason voi saada jopa 300–500 euron hintaan. Suuremmassa keittiössä hinta määräytyy tarvittavan metrimäärän mukaan. Välitila valmistetaan samasta materiaalista, mutta on hinnaltaan hieman tasoa edullisempi.\nTyön osuus haukkaa palan kustannuksista\nKun remontti vaatii henkilötyövoimaa, tuo se luonnollisesti lisäkustannuksia. Tästäkin syystä on huomattavasti kannattavampaa sekä taloudellisesti että luonnon kannalta se, että keittiöstä säilytetään sellaisia osia, jotka ovat hyvässä kunnossa – kuten keittiön runko. Keittiön rungon purkamiseen vierähtää helposti useampi tunti, joka tarkoittaa lisätyötä ja -kustannuksia. Pelkkien ovien vaihdolla voidaan säästää huomattavasti aikaa ja rahaa perinteiseen keittiöremonttiin verrattuna.\nMikäli keittiö uusitaan kokonaan, runkoja ja keittiön kodinkoneita myöten, saatetaan joutua palkkaamaan esimerkiksi sähkötöiden ja putkiasennuksen ammattilaisia paikalle. Uuden hanan ja tiskialtaan asennukseen vaaditaan putkimiestä, jolloin tämä tuo remontille lisähintaa useampia satoja euroja.\nElega-keittiön hintaan kuuluu mittakäynti ja asennus. Elegan tapa saattaa poiketa muiden keittiövalmistajien tarjoamasta mallista, jossa asiakas joutuu usein itse vastaamaan asennuksesta tai hankkimaan asentajan erikseen. Tyypillisesti kustannustehokkaassa Elega-keittiöremontissa mitoutus ja asennus kustantaa noin 1 000 euroa\nAsennuksesta on huomioitava, että siitä remontoija saa verotuksessa tehdä kotitalousvähennyksen, joka on 40 prosenttia työn hinnasta. Omavastuun jälkeen remontoijalle jää maksettavaa asennuksesta 700 euroa.\nKeittiömateriaalien kierrätys kuuluu Elegan toteuttaman keittiöremontin hintaan\nElegan keittiöremonttiin kuuluu aina vanhojen kalusteiden purku ja poiskuljetus sekä kierrätys. Mikä onkaan sen helpompaa kuin joku muu huolehtii vanhojen materiaalien poiskuljetuksesta ja asianmukaisesta kierrätyksestä. Vanhasta keittiöstä puretut kaapinovet, mekanismit, laatikostot ja mahdollisesti kokonainen keittiön runko kierrätetään niille kuuluvalla tavalla.\nEsimerkiksi Etelä-Suomen alueella vanhat kalusteet toimitetaan polttolaitokselle, jonka jälkeen vanhoista kalusteista voidaan tuottaa lämpöenergiaa Vantaan Energialle.\nUutena valmistetut Elega-keittiön kaapinovet valmistetaan Haapajärven tehtaalla robottiteknologiaa hyödyntäen. Kone mitoittaa tilauserän kookkaalle kalustelevylle, josta voidaan valmistaa jopa viiden asiakkaan ovitilaukset. Tämä mahdollistaa sen, että tuotannosta syntyy mahdollisimman vähän hukkapaloja, kun valmistusmateriaali käytetään huolellisesti. Pienet hukkapalat ja murskalevyt kerätään talteen, ja toimitetaan läheiselle lämpölaitokselle, joka taas tuottaa ylijäämästä lähilämpöä.\nLue lisää Haapajärven tehtaan toiminnasta!\nKeittiöremontin voi maksaa osissa\nKeittiöremontista aiheutuvia kustannuksia ei kannata pelätä, sillä Elega tarjoaa keittiöremontin ostajalle edullisen rahoitusvaihtoehdon. Lainaehdot ovat neuvoteltu ennakkoon ja luottopäätös on mahdollista saada heti.\nLainalle voi saada joka 70 kuukautta korotonta maksuaikaa. Esimerkiksi 5 000 euron keittiöremontista jää kuukausitasolla maksettavaa vain 76,42 euroa. Näin voit sovittaa keittiöremontin kustannukset juuri sinun elämäntilanteeseen sopivaksi. Lue lisää lainatarjouksesta ja kysy lisää rahoitusvaihtoehdoista keittiösuunnittelun yhteydessä.\nMietitkö paljonko keittiöremontille tulee hintaa? Tilaa keittiösuunnittelu kotiisi ja saat hinta-arvion heti!


Mikä on kuntalaisaloite\nKuntalaisaloitteilla viitataan kuntalain (410/2015) 23 §:ssä tarkoitettuihin aloitteisiin tai 25 §:ssä tarkoitettuihin kansanäänestysaloitteisiin.\nKuntalain 23 §:n mukaan kunnan asukkaalla, kunnassa toimivalla yhteisöllä ja säätiöllä sekä sillä, joka omistaa tai hallitsee kiinteää omaisuutta kunnassa, on oikeus tehdä aloitteita kunnan toimintaa koskevissa asioissa. Lisäksi palvelun käyttäjällä on oikeus tehdä aloitteita kyseistä kunnan palvelua koskevassa asiassa. Äänekosken kaupungille aloitteita voi tehdä sellaisissa asioissa, jotka koskevat Äänekosken kaupungin toimintaa tai kaupungin järjestämiä tai tuottamia palveluita.\nLain 25 §:n mukaan kansanäänestysaloitteen voi tehdä vähintään neljä prosenttia 15 vuotta täyttäneistä kunnan asukkaista.\nÄänekosken kaupungin asukkaita ovat ne, joiden kotikuntalaissa (201/1994) tarkoitettu kotikunta eli virallinen kotipaikka väestötietojärjestelmässä on Äänekoski.\nKuntalaisaloitteen voi tehdä sähköisesti oikeusministeriön ylläpitämässä Kuntalaisaloite.fi -verkkopalvelussa.\nJos aloitteen tekijä ei voi tai halua käyttää verkkopalvelua, vaihtoehtoisesti kuntalaisaloitteen voi tehdä kirjallisesti. Kirjallinen aloite lähetetään postitse os. Äänekosken kaupunki, Kirjaamo, Hallintokatu 4, 44100 Äänekoski. Aloitteessa on mainittava tekijän nimi ja kotiosoite. Halutessaan tekijä voi antaa yhteydenpitoa varten myös sähköpostiosoitteen tai puhelinnumeron.\nKuntalaisaloitetta ei voi tehdä sähköpostitse tai puhelimitse.\nÄänekosken kaupungille saapuneen kuntalaisaloitteen käsittelee kaupungin puolella se, jonka tehtäviin aloitteessa tarkoitettu asia kuuluu. Kun aloite on käsitelty loppuun, tekijälle ilmoitetaan aloitteen johdosta suoritetut toimenpiteet. Jos tekijöitä on useita, kaupunki on yhteydessä ainoastaan aloitteen ensimmäiseen allekirjoittajaan.\nSaapuneita aloitteita koskevia tiedusteluita voi tehdä kaupungin kirjaamoon, sähköposti kirjaamo@aanekoski.fi.


Riippuvuus ongelmat aiheuttavat läheisille paljon stressiä. Viiden askelen ohjelma on tutkimustietoon pohjautuva käytännöllinen menetelmä läheisten auttamiseksi.\nMalli soveltuu käytettäväksi kun läheisen ja riippuvaisen kanssakäyminen on päivittäistä. Kantavana ajatuksena on se, että läheiset ovat tavallisia ihmisiä, jotka pyrkivät selviämään erittäin stressaavassa ympäristössä.\nAskeleet yhdestä viiteen on esitetty perusteellisesti. Luettelona ne ovat seuraavat:\n1.\tHuolellinen tutustuminen perheenjäseniin ja huolenaiheisiin\n2.\tAsiallisen tiedon tarjoaminen riippuvuudesta ja siihen liittyvistä asioista\n3.\tSelviytymiskeinojen tarkasteleminen ja keskustelu niiden eduista ja haitoista\n4.\tSosiaalisen verkoston laajuuden ja kehittämiskohteiden selvittäminen\n5.\tPerheenjäsenten mahdollisten tuen tarpeiden selvittäminen jatkon kannalta.